title: Michael Eneramo

text: Eneramo pelasi Tunisian sarjassa kuusi ottelua ja teki yhden maalin sekä oli samalla voittamassa liigamestaruuden ja Tunisian cupin. Seuraavalla kaudella hänet lainattiin Saudi-Arabiaan Al Chababiin. Liigassa Eneramo pelasi vain seitsemässä ottelussa, joissa hän onnistui tekemään kolme maalia. Eneramo kuitenkin jätti joukkueen kesken kauden siirryttyään takaisin Tunisiaan Espéranceen. Paluu vanhaan seuraansa onnistui hyvin, kun hän teki 13 pelaamassaan ottelussa 6 maalia. Seuraavalla kaudella 2007–2008 Eneramo onnistui tekemään 9 maalia ja kaudella 2008–2009 18 maalia, jonka myötä hän voitti sarjan maalikuninkuuden, sekä juhli kauden päätteeksi Tunisian liigamestaruutta toista kertaa urallaan. Hän teki viimeisessä ottelussa 2 maalia ES Sahelin verkkoon. Eneramo voitti myös seuraavallakin kaudella maalikuninkuuden 13 maalilla ja juhli kauden päätteeksi uransa kolmatta Tunisian mestaruutta. Toukokuussa 2010 hän teki vuoden jatkosopimuksen.


title: Michael Eneramo

text: Tammikuussa 2011 Eneramo siirtyi kesken kauden Turkin Superliigaan Sivassporin riveihin.


title: Michael Eneramo

text: Eneramo harkitsi ennen ensimmäistä Nigeria-maaotteluaan Tunisian maajoukkueeseen edustamista Tunisian jalkapalloliiton yritettyä suostutella häntä edustamaan heidän maataan. Eneramo pelasi tuolloin Tunisian pääsarjassa ja oli sarjan paras maalintekijä kaudella 2008-2009.


title: Michael Eneramo

text: Nigerian maajoukkueessa Eneramo pelasi ensi kerran 11. helmikuuta 2009 ystävyysottelussa Jamaikaa vastaan, jossa hän tuli 87 minuutin kohdalla vaihdosta kentälle. Toisen kerran Eneramo sai kutsun maajoukkueeseen 29. toukokuuta 2009 Irlantia vastaan, jossa hän oli tällä kertaa avauskentällisessä. Samassa ottelussa Eneramo teki ensimmäisen maajoukkue maalinsa. Toisen maalinsä hän teki 6. syyskuuta 2009 MM-karsintaottelussa Tunisiaa vastaan.


title: Mike Road

text: Mike Road (18. maaliskuuta 1918 Malden, Massachusetts – 14. huhtikuuta 2013 Los Angeles, Kalifornia) oli yhdysvaltalainen näyttelijä. Hän esiintyi uransa aikana lukuisissa televisiosarjoissa sekä vakituisissa että vierailevissa osissa. Hänellä oli myös elokuvarooleja.


title: Mike Road

text: Televisiosarjoja, joissa Road esiintyi vakituisena näyttelijänä, olivat "Buckskin" vuosina 1958–1959, "The Roaring 20's" 1960–1962, "Jonny Quest" 1964–1965, "Space Ghost" 1966 ja "The Fantastic Four" 1978. "Jonny Quest" -sarja, jossa Road oli Race Bannonin alkuperäisenä äänenä, sai uusia jaksoja 1980–1990-luvuilla, mutta hän ei enää ollut niissä mukana.


title: LINCL-tauti

text: LINCL eli Jansky-Bielshowskyn oireyhtymä on myöhäinen lapsuusiän neuronaalinen seroidilipofuskinoosi (NCL). Se on keskushermostotauti ja periytyy peittyvästi. Tautia on kahta muotoa, klassinen ja muunnelma. Tautiin sairastuva lapsi syntyy terveenä. Suomessa LINCL-sairaita lapsia on noin 50.


title: LINCL-tauti

text: Klassinen muoto tunnistetaan yleensä varhain. Sen oireita ovat näkövamma, epilepsia, puheen häiriintyminen, kehitysvammaisuus, ataksia sekä pakkoliikkeet. Se johtaa kuolemaan yleensä viimeistään vähän ennen aikuisikää, noin 16–18 vuoden iässä.


title: LINCL-tauti

text: Toinen muoto on erityisesti suomalaisissa esiintyvä muunnelma. Sen oireet ilmenevät myöhemmin kuin klassisessa muodossa, niin että kömpelyys ja henkinen taantuminen näkyvät noin 4–5 vuoden iässä, muut oireet kuten näkökyvyn heikentyminen ja epilepsia myöhemmin. Kuolema seuraa kuitenkin yleensä viimeistään 30-vuotiaana. Tämän muodon yleisyys on 1:59 000 tapausta kohden.


title: LINCL-tauti

text: Minna Savukoski totesi väitöskirjassaan, että tauti tuhoaa keskushermostoa ja soluihin kertyy haitallista materiaalia, jollaista löytyy yleensä ikääntyvistä soluista. Kun aivojen kuorikerros surkastuu, seurauksena on ennenaikainen kuolema. Sairauteen ei ole parannuskeinoa eikä lääkitystä, vaikka sen biokemiallinen tutkimus on jatkunut 30 vuotta. Taudin suomalaista muotoa esiintyy erityisesti Pohjanmaalla, muualla maailmassa ei tapauksia juuri ole ollut. Potilaita on diagnosoitu 30. Väitöskirjatyön ansiosta diagnostiikka on kehittynyt, ja INC-tautien tutkimukselle on saatu edellytykset. Tauti voi johtua virheestä kolmessa eri geenissä, jotka kaikki ovat eri kromosomeissa.


title: Monique Mélinand

text: Monique Mélinand (9. maaliskuuta 1916 Pariisi – 16. toukokuuta 2012) oli ranskalainen näyttelijä. Hän esiintyi 1940-luvulta lähtien lukuisissa elokuvissa, joiden joukossa ovat "La pocharde" (1953), "Le sang à la tête" (1956), "Katia, kruunaamaton keisarinna" ("Katia", 1959), "Rakkaus on elämää" ("Mourir d'aimer", 1971) ja "Itke rakastettu sydän" ("La Gueule ouverte", 1974).


title: Bahir Dar

text: Bahir Dar on Amharan osavaltion pääkaupunki Etiopian luoteisosassa. Vuonna 2012 siellä oli 191 016 asukasta.


title: Bahir Dar

text: Bahir Dar sijaitsee Tanajärven kaakkoisrannalla Sinisen Niilin lähteillä. Siellä on lentokenttä ja säännöllinen lentoyhteys maan pääkaupunkiin Addis Abebaan, jonne matkaa kertyy maanteitse noin 580 kilometriä.


title: Bahir Dar

text: Bahir Dar on kasvanut jesuiittojen lähetysaseman ympärille 1500-luvulta alkaen. Keisari Teodoros II leiriytyi sinne 1800-luvun puolivälissä. Toisessa maailmansodassa italialaiset valloittivat kaupungin ja Englannin ilmavoimat pommitti sitä. Yksi keisari Haile Selassien palatseista oli lähellä Bahir Daria, ja hän harkitsi sen muuttamista pääkaupungiksi.


title: Partiovyö

text: Partiovyö on partiolaisten käyttämä asuste.


title: Partiovyö

text: Partiovöitä on useampaakin eri mallia. Perinteisin on kaksiosaisella pujotettavalla soljella varustettu, joka on koottu kolmesta nahkahihnan pätkästä. Pätkät on koottu vyöksi sivuilta n. tuuman läpimittaisilla metallirenkailla, joiden alareunassa on karabiinihaka. Vapaat päät päättyvät soljen osiin, joiden yhteydessä on vyön pituuden säätö. Soljen kehyksessä on tunnuslause "Ole valmis" ja keskiössä partiosymboli. Symboli oli tuolloin heraldinen lilja jonka päällikkeenä oli virallisen ohjeen mukainen Suomen vaakunaleijona. Solki oli valettua metallia. Näitä vöitä näkee edelleen käytössä, koska monissa partioon jo perinteenä kuuluvissa perheissä ne kulkevat isältä pojalle, joskin määrä vähenee jatkuvasti.


title: Partiovyö

text: 1960-luvulla tehtiin myös toisenlainen vyö: se oli yhtenäinen nahkahihna, jossa solki oli messinkipeltinen partioliljalla koristettu, läpikulkevaa mallia. Karabiinihaat olivat erillisissä nahkalenkeissä. Tämän vyön solki oli kevytrakenteisempi kuin kolmiosaisen. Partioliljan siteenä on suomalaisen perinteen mukainen yhteenliitetyt kädet -kuvio.


title: Partiovyö

text:
Näitä kahta mallia käytettiin rinnakkain. Uudempi malli oli suositumpi tukevampien poikien keskuudessa helpon säädettävyytensä vuoksi. Koska vyössä ei ollut kiinteitä sivulenkkejä, se sopi myös housujen vyöksi ja oli siis käytännöllisempi kuin kolmiosainen joka olikin puhtaammin univormuvyö.
Yksiosainen vyö oli myös edullisempi hankkia yksinkertaisemman rakenteensa vuoksi.


title: Partiovyö

text: Partiotytöt käyttivät yksinomaan moniosaista vyötä, jossa keskiössä oli tyttöjärjestön apilatunnus.


title: Partiovyö

text: Nykyisin partiovyöt ovat pääasiassa yksiosaisia vöitä, joissa käytetään alkuperäisen kolmiosaisen mallista solkea,jossa on myös vyön pituuden säätö. Keskiötunnus on tosin uusittu ja karabiinihaat ovat erillisissä nahkalenkeissä.


title: Partiovyö

text: Lisäksi on olemassa erillinen "Eräpojan vyö". Se on kolmiosainen partiovyö, jonka solki on kullattu. Soljen kehyksessä lukee "Eräpoika - aina valmiina" ja keskiössä on eräpoikatunnus eli siivitetty ankkuri, jonka renkaan paikalla on partioliljan yläosa. Eräpojan vyö on muista poiketen suoritettava tunnus.


title: Partiovyö

text: Kaikkien vöiden materiaali on aina ollut parkittu mutta värjäämätön luonnonvärinen härännahka. Kangas- tai muovivöitä ei tässä tarkoituksessa ole ainakaan Suomessa käytetty.


title: Partiovyö

text: Kaikissa partiovöissä on alusta alkaen saanut kantaa metallisia leiri- ja vaellusmerkkejä sekä eri mittaisilla vaellustehtävillä suoritettavia nahkaliljoja.


title: Harley Davidson ja Marlboro-mies

text: Harley Davidson ja Marlboro-mies () on vuonna 1991 julkaistu yhdysvaltalainen toimintaelokuva. Sen pääosissa esiintyvät Mickey Rourke ja Don Johnson. Elokuvan on käsikirjoittanut Don Michael Paul ja ohjannut Simon Wincer.


title: Harley Davidson ja Marlboro-mies

text: Elokuva menestyi huonosti sekä lipputulojen että kritiikin osalta ja tuotti Yhdysvalloissa vain noin 7 miljoonaa dollaria.


title: Harley Davidson ja Marlboro-mies

text: Moottoripyörä ”Black Death 3”, jolla Harley ajaa elokuvassa, on yksi elokuvahistorian tunnetuimpia moottoripyöriä.


title: Harley Davidson ja Marlboro-mies

text: Iskulause: "When the going gets tough... the tough take the law into their own hands." ("Kun meno menee kovaksi... kovat ottavat lain omiin käsiinsä.")


title: Harley Davidson ja Marlboro-mies

text: Elokuvan tarina sijoittuu lähitulevaisuuteen vuoteen 1996. Mickey Rourken esittämä Harley Davidson kuulee texasilaisessa motellissa uudesta vaarallisesta Kristalliuni-nimisestä huumeesta radiosta. Huumeen merkitys paljastuu vasta elokuvan loppuosassa. Tämän jälkeen Harley tapaa Marlboro-mieheksi kutsutun karjapaimenystävänsä (jota esittää Don Johnson), ja he suunnittelevat yhdessä pankkiryöstön aikomuksenaan auttaa yhteistä ystäväänsä, jonka baari on vaarassa tulla puretuksi paikalle rakennettavan pilvenpiirtäjän tieltä. Ryöstettyään pankin panssariauton he kuitenkin huomaavat saaneensa saaliiksi rahan sijasta Kristalliuni-huumetta. Huumekauppaan sekaantunut pankinjohtaja Chance Wilder (jota esittää Tom Sizemore) vaatii huumeita palautettavaksi. Seuraa sarja vaarallisia yhteenottoja, kun raskaasti aseistetut palkkatappajat jahtaavat Harleyta ja Marlboroa. Elokuva tunnetaan kohtauksesta, jossa Harley Davidson ajaa moottoripyörällään erämaamaiseman halki ja taustalla soi Bon Jovin kappale ”Wanted Dead or Alive”.


title: Luettelo Romanian hallitsijoista

text: Romanian kansallisvaltion katsotaan syntyneen Valakian ja Moldavian ruhtinaskuntien yhdistyessä 1859, vaikka valtion nimenä Romania otettiinkin käyttöön vasta uuden perustuslain myötä 1866. Romania sai tunnustuksen itsenäistymiselleen osmanien vallasta 1878, ja 1881 ruhtinas Kaarle I julistettiin kuninkaaksi. Romanian monarkia lakkautettiin 1947, kun maassa vallan ottaneet kommunistit ajoivat kuningas Mikael I:n maanpakoon ja julistivat maan kansantasavallaksi.


title: Luettelo Romanian hallitsijoista

text: Hohenzollern-Sigmaringen-suku


title: Serdar Özkan

text: Serdar Özkan (s. 1975 İzmir, Turkki) on turkkilainen kirjailija. Hän on opiskellut Yhdysvalloissa markkinointia ja psykologiaa ja myöhemmin psykologiaa Istanbulissa. Päätoiminen kirjailija hän on ollut vuodesta 2002 lähtien. Hänen esikoisteoksensa "Kadonnut ruusu" on herättänyt runsaasti huomiota eri puolilla maailmaa, ja sitä on käännetty 27 kielelle. Teos kertoo nuoren naisen itsensä etsinnästä samalla kun hän etsii kaksoissisartaan. Teosta on verrattu Richard Bachin "Lokki Joonataniin" ja Paulo Coelhon "Alkemistiin". Özkanin ihanne on Antoine de Saint-Exupéryn "Pikku prinssi", johon hän esikoisteoksessaan viittaa useita kertoja, ja hän arvostaa myös Orhan Pamukia.


title: Serdar Özkan

text: Özkanin toinen suomennettu teos on Omar ja Kuoleman enkeli. Sen aiheena on rakkaus ja ystävyys, ja päähenkilöitä ovat poika ja delfiini.


title: Alexandru Ioan Cuza

text: Alexandru Ioan Cuza (20. maaliskuuta 1820 – 15. toukokuuta 1873) oli ensimmäinen uuden ajan romanialainen hallitsija, joka tammikuussa 1859 onnistui valituttamaan itsensä samanaikaisesti sekä Valakian että Moldavian ruhtinaaksi. Tämä Valakian ja Moldovan personaaliunioni oli merkittävä askel Romanian kansallisvaltion muodostumisprosessissa. Vuonna 1861 Cuza onnistui toteuttamaan myös ruhtinaskuntien reaaliunionin yhdistämällä niiden parlamentit ja hallitukset.


title: Alexandru Ioan Cuza

text: Kasvava tyytymättömyys Cuzan kykenemättömyyteen viedä tarvittavia uudistuksia eteenpäin johti kuitenkin lopulta hänen erottamiseensa ja saksalaisen Kaarle I:n kutsumiseen Romanian ruhtinaaksi 1866.


title: SC Bern

text: SC Bern on sveitsiläinen jääkiekkoseura, joka pelaa maan pääsarjassa National League A:ssa. Sen kotipaikka on pääkaupunki Bern.


title: SC Bern

text: Joukkuetta ovat valmentaneet suomalaisista Hannu Jortikka (1993–1994), Pekka Rautakallio (1999–2001), Alpo Suhonen (2004–2006) ja Antti Törmänen (2011–2013). Puolustaja Reijo Ruotsalainen pelasi SC Bernissä 1986–1987, 1988–1989, 1990–1993 ja 1994–1995.


title: SC Bern

text: SC Bern pelaa kotiottelunsa PostFinance Arenalla, jossa sen ottelukohtainen katsojakeskiarvo kaudella 2013–2014 oli 16 347.


title: Tillman Thomas

text: Tillman Joseph Thomas (s. 13. kesäkuuta 1945) on grenadalainen National Democratic Congress -puolueen poliitikko ja Grenadan entinen pääministeri. Hänestä tuli 9. heinäkuuta 2008 Grenadan, Carriacoun ja Petite Martiniquen pääministeri. Häntä edelsi New National Party -puolueen Keith Mitchell, joka oli toiminut pääministerinä yhtämittaisesti vuodesta 1995. Mitchell nousi uudelleen pääministeriksi 20. helmikuuta 2013 Thomasin hävittyä vaalit.


title: Kadonnut ruusu

text: Kadonnut ruusu on turkkilaisen kirjailijan Serdar Özkanin esikoisteos. Teos on herättänyt huomiota eri puolilla maailmaa, ja se on käännetty 27 kielelle. Sitä on ehditty verrata Richard Bachin "Lokki Jonataniin" ja Paulo Coelhon "Alkemistiin".


title: Kadonnut ruusu

text: Teos kertoo Diana-nimisestä nuoresta naisesta, joka saa kuolevalta äidiltään kirjeessä tietää kaksoissisaren olemassaolosta. Hän lähtee etsimään sisarta, ja samalla teos kertoo hänen matkastaan itsensä etsimiseen ja löytämiseen. Teoksen on suomentanut englannista Päivi Paju.


title: Zariskin–Goldmanin–Krullin lause

text: Zariskin–Goldmanin–Krullin lause on yleistys Hilbertin nollakohtalauseesta. Onkoon "K" kunta, "R" "K":n alirengas ja gen "K" äärellinen, missä gen tarkoittaa minimimäärää virittäjiä, kun "R" tulkitaan algebrana. Tällöin on olemassa formula_1 siten, että formula_2 on kunta ja dim on vektoriavaruuden dimensiona äärellinen.


title: Eureka (Nunavut)

text: Eureka on pieni Kanadan valtiollinen säätutkimusasema Fosheimin niemessä, Ellesmerensaarella, Qikiqtaalukin maakunnassa, Nunavutin territoriossa Kanadassa. Asema sijaitsee Slidren vuonon pohjoispuolella joka on lännessä yhteydessä Eurekan aavalle. Eureka on maailman kolmanneksi tai neljänneksi pohjoisin pysyvästi miehitetty paikka. Pohjoisin pysyvästi miehitetty paikka on Alert, joka sijaitsee Ellesmerensaaren pohjoiskärjessä.


title: Eureka (Nunavut)

text: Eurekan virallinen asukasmäärä on nolla, koska siellä ei ole yhtään vakituista asukasta. Eureka ei siis ole pysyvästi asutettu, mutta pysyvästi miehitetty. Asemalla on jatkuvasti vähintään kahdeksan hengen vaihtuva henkilöstö. Asema koostuu Eurekan lentoasemasta, Fort Eurekasta, joka on sotilashenkilökunnan majoitusyksikkö, Kanadan ilmatieteenlaitoksen yksiköstä ja Polar Environment Atmospheric Research Laboratorystä, joka aikaisemmin tunnettiin nimellä Arctic Stratospheric Ozone Observatory (AStrO). PEARL on Kanadan yliopistojen ja valtion yhteistyöprojekti, joka tunnetaan nimellä Canadian Network for Detection of Atmospheric Change (CANDAC).


title: Eureka (Nunavut)

text: Eureka perustettiin 11. huhtikuuta 1947 osana arktisten alueiden sääasemia. Valitulle paikalle Ellesmeren saarelle tuotiin kaikkiaan 100 tonnia tarvikkeita rahtikoneilla, ja paikalle pystytettiin viisi esivalmistettua kaarihalliparakkia. Asema laajeni vuosien kuluessa suuremmaksi, ja aseman ollessa 1970-luvulla suurimmillaan siellä työskenteli noin 15 työtekijää. Asuirakennukset on rakennettu useampaan kertaan uudelleen, ja viimeisin versio jossa ovat johtokeskus, työskentelyalue ja asuinalueet saman katon alla, valmistui vuonna 2005.


title: Eureka (Nunavut)

text: Sääaseman tarvitsema sähkö tuotetaan dieselmoottorikäyttöisillä generaattoreilla. Asemalle lennätetään tuoreita ruokatarvikkeita ja postia kaksi kertaa viikossa, ja kerran vuodessa tulee suurempi tavaratoimitus laivalla Montrealista. Asemalla paistaa keskiyön aurinko välillä 10. huhtikuuta ja 29. elokuuta, kaamos kestää lokakuun puolivälistä helmikuun loppupuolelle. Eurekassa on Kanadan sääasemista kaikkein alhaisin keskilämpötilä ja pienin sademäärä. Talvet ovat erittäin kylmiä, mutta kesät ovat hieman lämpimämpiä kuin muualla Kanadan arktisilla alueilla, vaikka lämpötilä ei ole koskaan noussut 20 °C yläpuolelle. Asema sijaitsee arkitsella aavikolla, ja kosteuden haihtuminen maaperästä on hyvin vähäistä, joten maaperässä on riittävästi kosteutta arktisille kasveille ja eliöstölle.


title: Eureka (Nunavut)

text: Eurekaa sanotaan "arktiseksi puutarhaksi", koska siellä on runsaasti kasveja ja eläimiä, enemmän kuin missään muualla pohjoisilla arktisilla alueilla. Alueen eläimistöön kuuluvat muun muassa myskihärkä, arktinen susi, naali, napajänis ja sopulit. Kesäisin alueella pesii myös monia lintulajeja kuten hanhi, sorsa, pöllö, lunni, korppi, lokki ja monia muita pienempia lintulaleja, jotka elokuussamuuttavat takaisin etelään.


title: Eureka (Nunavut)

text: Näin kaukana pohjoisessa tietoliikenneyhteydet tuottavat ongelmia, ja esimerkiksi satelliittiantenni on suunnattava suoraan etelässä sijaitsevaan tietoliikennesatelliittiin vain muutaman asteen horisontin yläpuolelle. Muut satelliitit idässä ja lännessä jäävät horisontin alapuolelle, eikä yhteydenpito onnistu. CANDAC on rakentanut maailman pohjoisimman geostationaarisen satelliitin maa-aseman, josta käsin PEARL on internetin kautta yhteydessä muuhun maailmaan.


title: Eureka (Nunavut)

text: Muita asutuskeskuksia Ellesmeren saarella ovat Alert ja Grise Fiord.


title: Loimi (kudonta)

text: Loimi on kankaan pituussuunnassa kulkevien lankojen järjestelmä. Se muodostuu yksittäisistä loimilangoista, jotka kulkevat kangaspuiden päästä päähän. Valmiissa kankaassa ne kulkevat samaan suuntaan kuin hulpiot.


title: Loimi (kudonta)

text: Kun kangas luodaan kangaspuihin, loimilangat pujotetaan läpi pirrasta, joka pitää langat tasaisen matkan päässä toisistaan, ja sidotaan sen jälkeen eri tavoin niin, että kangas voidaan kutoa halutulla rakenteella.


title: Loimi (kudonta)

text: Kun kankaan loimi on luotu ja asetettu, sen väritys, tiheys, ja leveys vaikuttavat suuresti kaikkiin seuraaviin kudontatöihin, niin kauan kuin lointa riittää.


title: Loimi (kudonta)

text: Loimen pituus lasketaan ennen loimen luomista. Loimen pituuteen vaikuttavat halutun kankaan pituus, kutistuminen pesussa ja hapsuvarat. Lisäksi täytyy huomioida, että myös alkusolmuihin tarvitaan lointa (vähintään 15 cm) ja loimen loppuosaan jää lointa, jota ei pysty kutomaan. Loimen loppuosaa sanotaan tutkaimiksi. Tutkaimille jätettävä vara on noin 40–70 cm, jonka pituus riippuu sidoksesta. Kun kangas irrotetaan kangaspuista, loimi vetäytyy eli lyhenee. Vetäytyminen johtuu siitä, että kude risteilee loimessa ja tällöin vetäytymisen määrä riippuu kuteen paksuudesta ja tiheydestä. Loimeen lisätään 5 % kudontapituudesta, jos kangas on harva. Tiheän kankaan loimeen lisätään 10 %, mattoihin ja muihin paksukuteisiin tekstiileihin 15 % sekä loimiripsimattoihin 20 % kudontapituudesta.


title: Dieter Herzog

text: Dieter Herzog (s. 15. heinäkuuta 1946 Oberhausen) on saksalainen jalkapalloilija, joka voitti maailmanmestaruuden vuonna 1974.


title: Dieter Herzog

text: Laitamies Herzog pelasi 250 Bundesliigan ottelussa Fortuna Düsseldorfin ja Bayer 04 Leverkusenin miehistöissä ja teki niissä 46 maalia. Uransa aikuisten tasolla hän oli aloittanut Sportfreunde Hamborn 07 -joukkueessa alemmalla sarjatasolla ennen kuin siirtyi Düsseldorfiin vuotta ennen kuin seura palasi Bundesliigaan 1971.


title: Dieter Herzog

text: Hän tuli Düsseldorfin joukkueen mukana kolmanneksi sekä kaudella 1972-1973 että 1973-1974; jälkimmäistä pidettiin Herzogin todellisena huippukautena. Vuonna 1976 keskikentän vasemmalla laidalla viihtyvä Dieter Herzog siirtyi Bayer 04 Leverkuseniin, joka rakensi joukkuetta, joka nostaisi seuran Bundesliigaan. Nousuaie onnistuikin ja Herzog pelasi vielä neljä kautta Länsi-Saksan korkeimmalla sarjatasolla.


title: Dieter Herzog

text: Valmentaja Helmut Schön kutsui uransa parasta jalkapalloa pelanneen Herzogin Saksan liittotasavallan edustusmiehistöön vuoden 1974 MM-kisojen alla. Herzog pääsi kentälle lopputurnauksessa otteluissa Jugoslaviaa ja Ruotsia vastaan välierälohkossa. Turnaus päättyi isäntäjoukkue Länsi-Saksan kultajuhliin.


title: Jupp Kapellmann

text: Hans-Josef (Jupp) Kapellmann (s. 19. joulukuuta 1949 Würselen, Saksa) on saksalainen jalkapalloilija. Hän edusti seurajoukkueita Alemannia Aachen, 1. FC Köln, FC Bayern München ja TSV 1860 München.


title: Jupp Kapellmann

text: Kapellmann pelasi lähinnä puolustajana Länsi-Saksan maajoukkueessa viidessä ottelussa vuosina 1973–1974 mutta ei onnistunut vakiinnuttamaan paikkaansa kovatasoisessa miehistössä. Hän pääsi MM-kotikisoissa 1974 pelanneeseen maajoukkueeseen mutta joutui seuraamaan maailmanmestaruuteen edenneen joukkueen peliä vaihtopenkiltä.


title: Jupp Kapellmann

text: Nykyisin tohtori Hans-Josef Kapellmann toimii ortopedisenä kirurgina Baijerin Rosenheimissa.


title: Salsa

text: Salsa voi viitata seuraaviin asioihin:


title: RSK Olimpijskyi

text: Rehionalnyi sportyvnyi kompleks Olimpijskyi on urheilustadion Donetskissa Ukrainassa. Stadionin kapasiteetti on 25 831, ja sillä pelataan pääosin jalkapallo-otteluita. Šah’tar pelasi stadionilla kotiottelunsa vuosina 2004–2009 ennen siirtymistä uudelle Donbas Arenalle. Myös Metalurh on pelannut stadionilla.


title: Jouko Joentausta

text: Jouko Juhani Joentausta (s. 31. elokuuta 1952 Ikaalinen) on suomalainen toimittaja, joka on työskennellyt 1970-luvulta alkaen vasemmistolaisten työväenlehtien palveluksessa.


title: Jouko Joentausta

text: Syksyllä 2008 Joentausta valittiin Vasemmistoliiton äänenkannattaja Kansan Uutisten päätoimittajaksi. Hän jäi eläkkeelle kesällä 2015. Joentausta oli vuodet 1987–1997 uutistoimisto Demokraattisen Lehdistöpalvelun (DLP) päätoimittaja.


title: Jouko Joentausta

text: Joentausta oli ensimmäisen kerran Kansan Uutisten palveluksessa kesätoimittajana vuonna 1974. Vuonna 1976 hän sai lehdestä vakituisen paikan, ja nousi myöhemmin muun muassa uutis- ja toimituspäälliköksi. Vuonna 2004 Joentausta toimi puoli vuotta Kansan Uutisten vt. päätoimittajana Yrjö Raution erottua. Vakituiseksi päätoimittajaksi siirtyessään Joentausta oli lehden toimituspäällikkö.


title: Jouko Joentausta

text: Joentausta on koulutukseltaan yhteiskuntatieteiden maisteri Tampereen yliopistosta 1976. Hän on naimisissa vuodesta 1978 sosiaalityöntekijä Ulla Kyröviidan kanssa, perheessä on kaksi lasta. Joentausta harrastaa muun muassa raveja.


title: Nick Winter

text: Anthony William "Nick" Winter (25. elokuuta 1894, Brocklesby, Australia – 6. toukokuuta 1955 Pagewood, Australia) oli australialainen yleisurheilija, kolmiloikan olympiavoittaja Pariisissa 1924.


title: Nick Winter

text:
Pariisin olympialaisten aikaan Winter oli jo lähes 30-vuotias, poikkeuksellisen iäkäs tuon ajan yleisurheilijaksi. Kolmiloikkakilpailua johti pitkään Argentiinan Luis Brunetto tuloksella 15,425, kunnes Winter viimeisellä yrityksellään hyppäsi maailmanennätyksen 15,525. Ennen viimeistä hyppyään hän oli kolmantena ensimmäisellä kierroksella hyppäämällään tuloksella 15,13, edellään Brunetton lisäksi edellinen olympiavoittaja Vilho Tuulos. Hänen ennätyksensä ennen olympialaisia oli vain 15,15. Winterin tekniikkaa pidettiin puuttellisena, hän otti ainoastaan 20 metrin vauhdin mutta korvasi nopeuden puutteen raa'alla voimalla. Maailmanennätys ja kultamitali olivat hänelle itselleenkin yllätyksiä, etukäteen hän oli arvellut pystyvänsä korkeintaan tulokseen 15,30 ja Tuuloksen voittavan varmasti.
Erillisen karsinnan jälkeen Winter valittiin Amsterdamin olympialaisiin, mutta siellä hän ei selvinnyt finaaliin. Vielä vuonna 1930 hän voitti Australian mestaruuden tuloksella 14,40 ja tuli kaksi vuotta myöhemmin toiseksi. Tämän jälkeen hän lopetti kilpauransa.


title: Nick Winter

text: Sittemmin Winter kärsi alkoholiongelmasta. Hän kuoli häkämyrkytykseen kotonaan toukokuussa 1955.


title: Gustaf Lindblom

text: Gustaf "Topsy" Lindblom (3. joulukuuta 1891 – 26. huhtikuuta 1960) oli ruotsalainen yleisurheilija, kolmiloikan olympiavoittaja Tukholmassa 1912.


title: Gustaf Lindblom

text: Lindblom edusti IFK Norrköpingiä ja rikkoi vuonna 1912 Ruotsin ennätyksen kolmesti, ensin tuloksin 14,42 ja 14,45, sitten olympialaisissa 14,76. Se riitti kultamitaliin, mutta myöhemmin Lindblom ei enää pystynyt vastaaviin tuloksiin.


title: Gustaf Lindblom

text: Urheilu-uransa jälkeen Lindblom kirjoitti nimimerkillä Top Idrottsbladetiin. Hän toimi myös Ruotsin nyrkkeilyliiton pääsihteerinä ja ammattilaisnyrkkeilijä Olle Tandbergin managerina.


title: Italianratsuhevonen

text: Italianratsuhevonen on Italiasta kotoisin oleva hevosrotu.


title: Italianratsuhevonen

text: Sen säkäkorkeus on 152-170 cm. Kaunis ja sopusuhtainen pää, pitkä ja hyvärakenteinen kaula, vahva keskipitkä selkä, lihaksikas takaosa, laskeva lautanen, pitkät ja sirot jalat.


title: Italianratsuhevonen

text: Italialaiset hevostenkasvattajat halusivat kehittää ratsun, joka olisi luotettava ja yhteistyöhaluinen, mutta myös tyylikkään näköinen ja sisukas. Italianratsuhevonen polveutuu sardinianhevosta, sisilianangloarabista, maremmanhevosesta, salernonhevosesta ja sanfarellonhevosesta.


title: Voitto Viro

text: Voitto Eino Ilmari Viro (3. helmikuuta 1914 Kankaanpää – 23. kesäkuuta 1999 Espoo) oli Lauttasaaren kirkkoherra ja kirkollinen keskustelija, joka suhtautui avarasti paitsi erilaisiin uskonnollisiin ja hengellisiin näkemyksiin myös rajatietoon ja parapsykologiaan.


title: Voitto Viro

text: Voitto Viro vihittiin papiksi vuonna 1938, ja hän suoritti teologian kandidaatin tutkinnon Helsingin yliopistossa vuonna 1965. Hän työskenteli mm. Keski-Helsingin seurakunnan virallisena apulaisena vuosina 1947–1957 ja Lauttasaaren kirkkoherrana vuosina 1957−1977. Papinviran ohella hän työskenteli myös radioselostajana Helsingin olympialaisissa vuonna 1952. Viro oli presidentin valitsijamiehenä vuoden 1982 vaalissa.


title: Voitto Viro

text: Viro tuli tunnetuksi uudentyyppisestä viranhoidostaan ja seurakuntalaisten palvelemisesta. Hänen tavoitteenaan oli ihmisten avoin ja ennakkoluuloton kohtaaminen. Viron mukaan kristittynä ei voi olla oikeassa intellektuaalisesti vaan ainoastaan rakkauden tasolla, sillä Jumala on rakkaus ja kaikki se, mikä ei ole rakkautta, merkitsee Jumalan ulkopuolella olemista.


title: Voitto Viro

text: Viro oli tuottelias hengellisten kirjojen kirjoittaja, ja lisäksi hän suomensi useita teoksia.


title: Paahde

text: Paahde () on Louis Sacharin vuonna 1998 julkaistu nuortenromaani. Kirjan suomennoksen on tehnyt Jaana Kapari ja sen on kustantanut Otava vuonna 2001. Kirja sai muun muassa Newbery-mitalin vuonna 1999 ja National Book Awardin nuortenkirjailijoille vuonna 1998.


title: Paahde

text: Monissa yläkouluissa annetaan tämän kirjan lukeminen tehtäväksi.


title: Paahde

text: Vuonna 2003 "Paahteesta" ilmestyi Andrew Davisin ohjaama samanniminen elokuvasovitus.


title: Paahde

text: Kirja kertoo pojasta nimeltä Stanley Yelnats, jonka elämää varjostaa kirous. Kirouksen on aiheuttanut hänen isoisänsä isoisä, josta käytetään kirjassa nimitystä ”kelvoton-kurja-mätämuna-sikavaras-isoisoisoisä”. Kirouksen seurauksena sukulinja kirotusta henkilöstä alaspäin kohtaa jatkuvaa epäonnea. Esimerkiksi Stanleyn isoisän isä tienasi valtavan omaisuuden osakekaupoilla, mutta menetti koko omaisuutensa postivaunun ryöstössä.


title: Paahde

text: Stanleyn päähän tippuvat taivaalta baseball-kengät, joiden hän uskoo tuovan ratkaisun hänen isänsä kokeiluun. Isä yrittää keksiä uusiokäyttöä lenkkitossuille. Stanleyn kulkiessa kotiin poliisi ajaa hänen ohitseen ja pidättää hänet epäiltynä kenkien varastamisesta. Kengät oli tarkoitus huutokaupata, sillä ne kuuluivat aiemmin Clyde Livingstonille, kuuluisalle baseball-pelaajalle. Tuomari pitää Stanleyn rikosta erityisen paheksuttavana, koska kengistä saatavilla rahoilla oli tarkoitus ostaa kodittomille ruokaa ja vaatteita.


title: Paahde

text: Stanley saa valita, tuomitaanko hänet nuorisovankilaan vai Greenjärven leirille. Tuomion pituudeksi määrätään puolitoista vuotta. Stanley pitää leirille menoa hauskana ajatuksena, mutta aina ei käy niin kuin odottaisi. Leirillä häntä kohdellaan huonosti. Päivän tärkein tehtävä on aina kaivaa 1,5 metriä syvä ja leveä kuoppa lähistöllä sijaitsevaan kuivuneeseen järvenpohjaan. Leiri sijaitsee texasilaisella hiekka-aavikolla. Pian Stanleylle paljastuu, että kaivamisen perimmäisenä tarkoituksena on löytää Kate Barlow -nimisen rikollisen aavikolle hautaama aarre.


title: Paahde

text: Vaikka Stanleyta kiusataan koulussa ja hänellä ei ole ystäviä, hän saa leirillä nopeasti uusia ystäviä. Zero vaikuttaa mielenkiintoiselta ja tuntuu tietävän jotakin Stanleyn ”varkaudesta”. Kirjassa nivoutuvat yhteen aika ennen järven kuivumista ja nykyaika.


title: Paahde

text:
Pian Zero karkaa leiriltä ja Stanley lähtee etsimään häntä. Poikien matka muuttuu yhä jännittävämmäksi ja pian he huomaavat kuinka mennyt aika vaikuttaa nykypäivään. He löytävät kukkulan, jossa kasvaa sipuleita ja josta Stanleyn isoisän isä löysi aikanaan turvan jouduttuaan Kate Barlown ryöstön kohteeksi.
Kirjan lopussa Stanley ja Zero löytävät aarteen, jota he eivät joudu luovuttamaan rangaistusleirin pitäjille vaan saavat pitää sen, koska siinä lukee Stanley Yelnatsin nimi – nimi, joka on hänen suvussaan kulkenut isältä pojalle.


title: Von Öller

text: Von Öller on ruotsalainen aatelissuku. Suvun aatelointi tapahtui 1683. Kantaisä Johan von Öller oli kotoisin Etelä-Saksasta. Ainoastaan porvarillinen osa suvusta on vielä elossa Suomessa ja Ruotsissa.


title: Tionyylikloridi

text: Tionyylikloridi (SOCl) on rikin, hapen ja kloorin muodostama hyvin reaktiivinen molekyyliyhdiste. Joutuessaan veden kanssa kosketuksiin, se reagoi kiivaasti ja hajoaa suolahapoksi ja rikkidioksidiksi Tionyylikloridista käytetään myös nimityksiä "tionyylidikloridi", "rikkioksikloridi", "sulfinyylikloridi" ja "rikkikloridioksidi"


title: Tionyylikloridi

text: Yleensä tionyylikloridia valmistetaan rikkitrioksidin ja rikkidikloridin reaktiolla


title: Tionyylikloridi

text: Muita tapoja valmistaa ainetta ovat muun muassa


title: Tionyylikloridi

text: Tionyylikloridia voidaan käyttää useiden yhdisteiden kuten lääkkeiden, hyönteisten torjunta-aineiden ja erilaisten materiaalien valmistamiseen. Sillä on myös käyttöä litiumparistoissa elektrolyyttinä.


title: Tionyylikloridi

text: Myös orgaanisessa kemiassa tionyylikloridilla on useita sovellutuksia. Yhdistettä käytetään usein muiden yhdisteiden klooraukseen. Karboksyylihapoista saadaan asyylikloridiyhdisteitä, kun happo reagoi tionyylikloridin kanssa.


title: Tionyylikloridi

text: Alkoholien reaktiossa syntyy alkyyliklorideja sisäisellä nukleofiilisella liittymisreaktiolla


title: Tionyylikloridi

text: Tionyylikloridi on hengitysteitä ärsyttävää. Pitkäaikaisesta altistumisesta voi seurata keuhkopöhö. Iholle tai silmiin joutuessaan aine voi aiheuttaa vakaviakin syöpymisvammoja. Tionyylikloridin vaikutuksista ympäristön tilaan ei ole paljoa tutkittu. Sen hydrolyysituotteet ovat happamia ja voivat näin aiheuttaa esim. veden pH-arvon alentumista.


title: GeForce 4 -sarja

text: GeForce4 on neljännen sukupolven näytönohjain näytönohjainvalmistaja Nvidialta. GeForce4 näytönohjaimista on kaksi (2) eri mallia: high endiä edustava Ti päätteinen ja budjetille sopivampaa edustava MX sarja, joka itse asiassa perustui vanhaan GeForce2-tekniikkaan. Näytönohjaimet julkaistiin vuonna 2002. Näytönohjaimet tukivat DirectX 7.1 ja DirectX 8.0-rajapintoja.


title: GeForce 4 -sarja

text: GeForce 4Ti (NV25) julkaistiin vuoden 2002 huhtikuussa. Käytännössä näytönohjain oli GeForce 3 näytönohjain parannetuilla ominaisuuksila. Näytönohjain oli muuten sama, mutta sen ytimen ja muistien kellotaajuutta oltiin korotettu nopeuslisän aikaansaamiseksi. Ainoa suurempi muutos oli uudistettu muistikontrolleri, joka tunnettiin nimellä Lightspeed Memory Architecture II. Näytönohjain tuki myös rautakiihdytettyä antialisointia ja DVD:n toistoa.


title: GeForce 4 -sarja

text: Monessa tapauksessa oli käynyt niin että näytönohjaimen tuuletin oli pysähtynyt mikä oli johtanut sen ylikuumenemiseen ja käyttöjärjestelmän pysähtymiseen ylikuumenemisen seurauksena. Lisää ongelmia seurasi näytönohjaimen itsensä tukiessa Pixel Shader 1.1 määrityksiä mutta ajurit eivät milloinkaan tukeneet Pixel Shader 1.1:tä.


title: GeForce 3 -sarja

text: GeForce 3 (koodinimi NV20) oli Nvidian kolmannen sukupolven GeForce grafiikkasuoritin (GPU).


title: GeForce 3 -sarja

text: Ensimmäinen GeForce 3 piiri julkaistiin vuonna 2001 vain kolme kuukautta sen jälkeen kun Nvidia oli ostanut konkurssikypsän 3dfx:n. Ensimmäinen suuri muutos verrattuna edellisten sukupolvien näytönohjaimiin GeForce 3:ssa oli ohjelmoitavat verteksi- ja pikseliliukuhihnat. Nopeuslisää toi myös Z-puskurointi, joka poisti kuvasta ihmiselle näkymättömiä pikseleitä parantaen näin suorituskykyä. GeForce 3:n suorituskyky oli huomattavasti parempi kuin edellisen sukupolven GeForce 2 GTS, ATI RADEON DDR ja 3dfx:n Voodoo 5 -näytönohjainsarjojen. (sisältäen Voodoo 6000 sarjan)


title: GeForce 3 -sarja

text: Seuraavat mallit Nvidia julkaisi lokakuussa 2001 lähes samanaikaisesti kun ATI julkaisi omat huippunäytönohjaimensa Radeon 8500 ja 7500 mallit. Ti500 näytönohjaimessa (Nvidia) oli korkeammat muistin ja GPU:n kellotaajuudet (240 GPU/ 250 DDR) ja se dominoi markkinoita pitkän aikaa.


title: Polykrates (sofisti)

text: Polykrates () (300-luku eaa.) oli antiikin kreikkalainen sofisti ja reettori. Hän opetti Ateenassa ja myöhemmin Kyproksella. Polykrates kirjoitti retorisia puheita aiheista, jotka voidaan nähdä paradoksaalisina: ylistyksen ("enkomion") Klytaimnestralle, antiikin "femme fatalelle"; syytekirjelmän Sokrateelle ("Sokrateen syyte"), jonka kuolemantuomiota oli yleisesti alettu pitää vääränä; sekä ylistyksen Busirikselle, joka oli epäinhimillisyydestään tunnettu Egyptin myyttinen kuningas. Sen lisäksi hän kirjoitti puheita esimerkiksi hiiristä ja ruukuista. Isokrates hyökkäsi voimakkaasti Busirikselle osoitettua ylistystä vastaan omassa "Busiris"-nimisessä teoksessaan, joka on edelleen säilynyt. Dionysios Halikarnassoslainen luonnehti Polykrateen tyyliä kylmäksi, karkeaksi ja hienostumattomaksi.


title: Jonathan Littell

text: Jonathan Littell (s. 10. lokakuuta 1967 New York Yhdysvallat) on kaksikielinen (englanti, ranska) kirjailija, joka asuu Barcelonassa Espanjassa. Hänellä on Yhdysvaltojen ja Ranskan kaksoiskansalaisuus, ja hän on taustaltaan juutalainen. Hänen ranskaksi kirjoittamansa teos "Hyväntahtoiset" ("Les Bienveillantes") (2006) on saanut kaksi merkittävää ranskalaista kirjallisuuspalkintoa.


title: Jonathan Littell

text: Littellin isä on kirjailija Robert Littell. Vaikka Littellin isovanhemmat olivat Puolasta 1800-luvun lopulla Yhdysvaltoihin emigroituneita juutalaisia, hän ei luonnehdi itseään juutalaiseksi, vaan on sanonut: "minulle juutalaisuus on pikemminkin historiallinen tausta". Hän opiskeli Yalen yliopistossa ja suoritti bachelor tutkinnon 1989.


title: Jonathan Littell

text: Littell muutti Ranskaan kolmevuotiaana mutta kävi koulua Yhdysvalloissa 13–16-vuotiaana, minkä jälkeen hän palasi Ranskaan suorittamaan ylioppilastutkintoa. Sen jälkeen hän jatkoi taas opintoja Yhdysvalloissa. Vuosina 1994–2001 hän työskenteli kansainvälisen humanitaarisen järjestön Action Contre la Faim palveluksessa. Hän johti järjestön tehtävää Tšetšeniassa. Tammikuussa 2001 hän joutui siellä väijytykseen, jossa hän itse loukkaantui lievästi ja Médecins Sans Frontières -järjestön Kenny Gluck kaapattiin kuukaudeksi.


title: Jonathan Littell

text: Littell sai Ranskan kansalaisuuden maaliskuussa 2007, ja perusteena myöntämiselle Ranskan viranomaiset käyttivät lauseketta, jonka mukaan ranskantaitoinen, jonka "saavutukset edistävät Ranskan kunniaa" saa kansalaisuuden, vaikka ei täyttäisi vaatimusta asumisesta Ranskassa yli puolet vuodesta. Hänellä on myös Yhdysvaltojen kaksoiskansalaisuus. Hän muutti perheineen kirjan nostattamaa hälyä pakoon Barcelonaan Espanjaan, jossa hän viettää eristynyttä elämää pitämättä yhteyttä julkisuuteen tai kirjallisuuspiireihin ja kieltäytymällä haastatteluista.


title: Jonathan Littell

text: Littell kirjoitti romaaninsa "Hyväntahtoiset" ranskaksi, ja se ilmestyi Ranskassa 2006. Romaani kertoo toisen maailmansodan itärintamasta sanavalmiin SS-upseerin Maximilien Auen kuvitteellisten muistelmien kautta.


title: Jonathan Littell

text: "Les Bienveillantes" sai 2006 Goncourt-palkinnon ja Ranskan akatemian suuren romaanipalkinnon ja on ollut ehdokkaana moniin muihin ranskalaisiin kirjallisuuspalkintoihin. Kritiikit ovat yleensä olleet hyviä, ja kirjaa myytiin puolessatoista kuukaudessa 280 000 kappaletta. Joillekin kriitikoille teos on moraalitonta väkivaltapornoa, mutta osa näkee sen osoittavan, kuinka helposti ihminen voi muuttua ympäristönsä vaikutuksesta joukkomurhaajaksi.


title: Jonathan Littell

text: Littellin aiempi teos kyberpunk-romaani "Bad Voltage" (1989) kertoo puoli-ihmissankarista Lynxistä joka asuu tulevaisuuden Pariisissa. Monet tapahtumista sattuvat Pariisin katakombeissa. Kirjassa on myös erikoinen liite, jossa hän kertoo millaista musiikkia hän kuunteli teosta kirjoittaessaan. Littell itse pitää teosta niin surkeana, että "sitä ei lasketa" hänen teoksiinsa. Lisäksi Littell on julkaissut 70-sivuisen yksityiskohtaisen, lähteistetyn raportin Venäjän federaation turvallisuuselimistä ja niiden historiasta. Teos on luettavissa internetissä


title: Jonathan Littell

text: Toukokuussa 2008 Littell syytti "Haaretz"-lehden haastattelussa Israelia, että se on käyttänyt holokaustia poliittisiin tarkoituksiin, ja hän vertasi Israelin toimia miehitetyillä alueilla natsien tekemisiin ennen toista maailmansotaa: "Jos Israelin hallitus antaisi sotilaiden tehdä pahoja asioita, he tekisivät. Kaikki sanovat: 'katso miten saksalaiset kohtelivat juutalaisia jo ennen holokaustia: leikkasivat parrat, nöyryyttivät heitä julkisesti, pakottivat heitä siivoamaan kadut.' Samaa tapahtuu miehitysalueilla joka päivä. Joka kirottu päivä." Hän on kuitenkin myös sanonut, että "emme todellisuudessa voi verrata noita kahta" eikä tarkentanut, miten hänen mielestään Israelin hallitus käyttää holokaustia poliittisiin tarkoituksiin. Littell ei puhu hepreaa eikä arabiaa, ja on käynyt Israelissa kerran yksitoistavuotiaana.


title: Laugh Now, Cry Later

text: Laugh Now, Cry Later on rap-artisti Ice Cuben seitsemäs studioalbumi, joka julkaistiin 6. kesäkuuta 2006. Albumi oli Ice Cuben ensimmäinen sooloalbumi kuuteen vuoteen. Albumi myi avausviikollaan 144,000 kappaletta ja myi lopulta kultaa.


title: Postinkantaja

text: Postinkantaja (postinjakaja, posteljooni) on postinjakelua suorittava henkilö. Tyypillisiä asiakkaille jaettavia lähetyksiä ovat erilaiset kirjeet, lehdet ja paketit.


title: Postinkantaja

text: Suomessa postinjakelua hoitaa Posti Group. Sen postinkantajien työhön kuuluu tyypillisesti erilaista postin lajittelua, päivän postin kokoamista (järkevässä jakelujärjestyksessä, sidottuihin nippuihin tai erityisiin autojakelussa käytettyihin laatikoihin) ja itse jakelutyötä. Työhön saattaa kuulua myös esimerkiksi kirjeiden kääntämistä osoitteenmuutoksen tehneiden asiakkaiden osalta. Varsinainen jakelu suoritetaan yleensä autolla, pyörällä tai jakelukärryjen kanssa kävellen.


title: Jussi Paatela

text: Johan Edward (Jussi) Paatela (vuoteen 1906 Pavén; 27. helmikuuta 1886 Helsingin pitäjä – 30. toukokuuta 1962 Helsinki) oli suomalainen arkkitehti ja professori. Hänet tunnetaan sekä yksin että yhdessä veljensä Toivo Paatelan kanssa suunnittelemista rakennuksista, joista keskeisimmät edustavat 1920-luvun klassismia ja funktionalismia. Paatela suunnitteli erityisen paljon sairaalarakennuksia.


title: Jussi Paatela

text: Paatelan isä oli laitilalais-hinnerjokilaista maanviljelijäsukua oleva seppä Johannes Kustaanpoika Pavén, joka perusti liikkeen Helsinkiin, mutta menetti sen myöhemmin liiallisen alkoholinkäytön vuoksi. Jussi Pavénin veljiä olivat Toivo Pavén ja myöhemmin taiteilijana tunnetuksi tullut Oskari Pavén, jotka kaikki suomensivat sukunimensä vuonna 1906 Paatelaksi.


title: Jussi Paatela

text: Paatela kirjoitti ylioppilaaksi Helsingin suomalaisesta lyseosta vuonna 1906 ja valmistui arkkitehdiksi Teknillisestä korkeakoulusta 1911. Nuorempi veli Toivo valmistui kolme vuotta myöhemmin. Paatela työskenteli Tampereen teknillisen opiston opettajana 1914–1918 ja hänet palkattiin 1918 Helsinkiin maataloushallituksen arkkitehdiksi. Hän kuitenkin perusti jo seuraavana vuonna yhdessä veljensä kanssa arkkitehtitoimiston, joka toimi Yrjönkatu 34:ssä. He saivat nimeä voittamalla useita suunnittelukilpailuja. Paateloiden suunnittelemia tunnettuja töitä ovat muiden muassa Tampereen vanha pääkirjasto (1925), Helsingin yliopiston vanha anatomian laitos, Atlaspankin talo (Mikonkatu 9) Helsingissä (1929) sekä Kinkomaan (1930), Muhoksen ja Etelä-Hämeen parantolat, jotka edustavat kaikki 1920-luvun klassismia. Paateloiden tuolloista monumentaalista tyyliä edustaa hyvin muun muassa Helsingin Mikonkadun ja Hallituskadun (nyk. Yliopistonkatu) kulmaan 1929 valmistunut punatiilinen Atlaspankki, jonka ulkoseinissä käytettiin klassistisia koristeaiheita ja sisustuksessa kalliita ulkomaisia materiaaleja. Yhteinen toimisto lopetettiin vuonna 1930, minkä jälkeen molemmat veljekset jatkoivat suunnittelua omillaan, tehden kuitenkin vielä joitain yhteistöitä.


title: Jussi Paatela

text: Jussi Paatela perusti nyt oman toimiston Snellmaninkadulle ja alkoi siirtyä tyylissään funktionalismiin. Koska oli jo saavuttanut mainetta sairaaloiden suunnittelijana, hän toimi 1930–1936 myös lääkintöhallituksen rakennusosaston johtajana. Siinä toimessa hän suunnitteli muun muassa Helsingin yliopiston naisten sairaalan (1934), Turun lääninsairaalan (1938) ja Porin yleisen sairaalan sekä oman toimistonsa nimissä SPR:n sairaalan (1934), Kotkan naistensairaalan, Kiljavanummen parantolan (1939), Helsingin sisätautien ja kirurgisen klinikan, Muurolan keuhkotautiparantolan sekä yhdessä vävynsä Olli Pöyryn kanssa Pohjois-Karjalan keskussairaalan. Vuonna 1950 hänet kutsuttiin maailman terveysjärjestö WHO:n arkkitehtiasiantuntijaksi Geneveen. Paatelan muista töistä tunnetuin lienee Helsingin yliopiston maatalous-metsätieteellisen tiedekunnan käyttöön suunniteltu Metsätalo Kaisaniemessä (1939). Paatela on edellä mainittujen ohella suunnitellut mm. Tampereella sijaitsevan Haarlan palatsin (1923), valtion teknillisen tutkimuslaitoksen (VTT) laboratorion Helsingin Abrahaminkadulla (1942) sekä useita liike- ja asuintaloja kotikaupunkiinsa Helsinkiin, kuten Yrjönkatu 43:ssa (1925), Lönnrotinkatu 37:ssä (1939) ja Lapinlahdenkatu 25:ssä (1926) sijaitsevat rakennukset.


title: Jussi Paatela

text: Paatela toimi Teknillisen korkeakoulun arkkitehtuurin osastolla rakennusopin lehtorina 1923–1930 ja professorina 1930–1949 sekä koko oppilaitoksen vararehtorina 1940 ja rehtorina 1943–1946. Hän oli myös jäsenenä lisätyssä rakennushallituksessa vuodesta 1936 ja VTT:ssä vuodesta 1943. Paatela oli myös Suomen arkkitehtiliiton puheenjohtajana 1923–1933 ja kuului useiden arkkitehtuurikilpailujen palkintolautakuntiin.


title: Jussi Paatela

text: Jussi Paatelan pojat Veli ja Jaakko Paatela ryhtyivät hekin arkkitehdeiksi ja hän suunnitteli myös rakennuksia yhdessä heidän kanssaan. Paateloiden nimeä kantava arkkitehtitoimisto Paatela-Paatela & Co jatkaa toimintaansa edelleen. Myös maataloustieteilijä Juhani Paatela ja pianisti, arkkitehti Marja Pöyry olivat Jussi Paatelan lapsia, ja muusikko Pekka Pöyry oli hänen tyttärenpoikansa.


title: Helen Masters

text: Helen Masters (s. 1964) on englantilainen näyttelijä. Hän on tullut tunnetuksi Cornwalliin sijoittuvasta televisiosarjasta "Wycliffe", jossa hän näytteli 31 jaksossa rikostarkastaja Lucy Lanea. Hänen esimiestään Charles Wycliffeä näytteli Jack Shepherd ja työtoveria, rikostarkastaja Kerseytä Jimmy Yuill.


title: Helen Masters

text: Helen Masters ei yleensä antaudu mediajulkisuuteen. Hän on valmistunut näyttelijäksi 1985 ja keskittynyt pääasiassa teatteriin. Hänellä on aviomies John ja 1998 syntynyt poika Charlie, jota hän odotti jo Wycliffeä filmattaessa. Hän asuu Lontoossa.


title: Helen Masters

text: Hänet tavataan myös Charles Shyerin historiallisessa rikoselokuvassa "The Affair of the Necklace" vuodelta 2001. Lisäksi hänellä on vierailuosia eri TV-sarjoissa kuten "Holby Cityn sairaala", "The Savages" sekä "Midsomerin murhat".


title: Ice Cuben diskografia

text: Tämä on diskografiasivu rap-artisti Ice Cubesta.


title: Shi Jian

text: Shi Jian on kiinalainen teknologiakoesatelliittien perhe. Ensimmäinen satelliitti laukaistiin 3. maaliskuuta 1971. Satelliitit tunnetaan länsimaissa nimillä Shi Jian, Shijian, SHIJIAN ja SJ.


title: Shi Jian

text: Kun 25. lokakuuta 2008 SHIJIAN-6E (SJ-6E) ja SHIJIAN-6F (SJ-6F) satelliittit laukaistiin Pitkä Marssi 4B-kantoraketilla Taiyuanin laukaisukeskuksesta, länsimaisen avaruusmedian välittämä mielikuva oli "super secret", vaikka kyse on Kiinan kannalta rutiinitoiminnalta. Satelliitit mittaavat Maan lähiavaruuden säteilyolosuhteita.


title: Shi Jian

text: Satelliitit


title: War & Peace Vol. 1 (The War Disc)

text: War & Peace Vol. 1 (The War Disc) on rap-artisti Ice Cuben viides sooloalbumi joka julkaistiin syyskuussa 1998. Suomi räppäri Steen1 on käyttänyt kappaleen "Ghetto Vet" -biittiä "Terapiaa" -kappaleellaan. Kappale löytyy "Monelt ne tulee" -mixtapen lisäksi Steenin "Ajatusrikoksia" -kokoelma-albumilta.


title: Koiramäen joulukirkko

text: Koiramäen joulukirkko on vuonna 1997 ilmestynyt Mauri Kunnaksen lastenkirja, jonka tuotto lahjoitetiin Tyrvään Pyhän Olavin kirkon jälleenrakentamiseen.


title: Koiramäen joulukirkko

text: Kunnaksen perhe tuli paikalle kirkon tulipalon jälkeen ja järkyttyi syvästi. He kokivat, että oli kuin vainolainen olisi riehunut kotikylässä. Seuraavalla viikolla Kunnas oli Otavassa neuvottelemassa toimitusjohtaja Leena Majander-Reenpään kanssa seuraavasta kirjastaan, jolloin kirkon kohtalo tuli puheeksi. Kunnas kysyi, voisiko yhtiö painaa vaikka hänen piirtämänsä joulukortin kirkon rakennusrahaston hyväksi. Toimitusjohtaja ehdotti, että ehdittäisiin tehdä jopa pieni kirjakin. Kunnas innostui ajatuksesta ja tuloksena oli tarina koiraperheen joulukirkkomatkasta.


title: Koiramäen joulukirkko

text: Vuonna 2006 kirjasta ilmestyi uudistettu painos.


title: War & Peace Vol. 2 (The Peace Disc)

text: War & Peace Vol. 2 (The Peace Disc) on rap-artisti Ice Cuben kuudes sooloalbumi joka julkaistiin vuonna 2000. Albumi sijoittui avausviikolla sijalle kolme Billboard 200 listalla.


title: War & Peace Vol. 2 (The Peace Disc)

text: Albumi alkaa singlekappaleella "Hello" jossa mukana ovat vanhat N.W.A. artistit Dr. Dre ja MC Ren.


title: Lethal Injection

text:
Lethal Injection on rap-artisti Ice Cuben neljäs studioalbumi, joka julkaistiin 7. joulukuuta 1993. Albumi on myynyt platinaa.
Really Doe


title: Lethal Injection

text: You Know How We Do It


title: Lethal Injection

text: Bop Gun (One Nation)


title: Lethal Injection

text: Lil' Ass Gee


title: Lethal Injection

text: When I Get to Heaven


title: Lethal Injection

text: Ghetto Bird


title: Lethal Injection

text:
"Really Doe"
"You Know How We Do It"
""Bop Gun (One Nation)"'


title: Dinli

text: Dinli Metal Industrial Co. Ltd on taiwanilainen mönkijöitä valmistava yhtiö, joka on perustettu elokuussa 1983.


title: Dinli

text: Yhtiö aloitti toimintansa valmistamalla moottorien osia ajoneuvoihin Kaakkois-Aasian markkinoille. Saamiensa kokemusten myötä yhtiö päätti laajentaa toimintaansa, ja ensimmäinen sen valmistama mönkijä tuli Aasian markkinoille 1996.


title: Dinli

text:
Suuri tekninen kehitysaskel tapahtui toukokuussa 2003, kun Dinli Metal fuusioitui yhdysvaltalaisen Cannondale -mönkijävalmistajan kanssa. Cannondale oli joutunut rahoitusvaikeuksiin ja Dinli Metal osti Pohjois-Amerikassa nopeasti mainetta saaneen Cannondalen mönkijätuotannon sekä patentit.
Yhtiön brändiksi muodostui Dinli Metal.


title: Dinli

text:
Perusteellisten testien ja joulukuussa 2003 EU:n myöntämän CE-sertifikaatin jälkeen päämarkkina-alueeksi kohdistui Eurooppa.
Toukokuussa 2006 valmistui tehdas nro 2 (23140m²). Marraskuussa 2007 valmistui tehdas nro 3 (27000m²).


title: Dinli

text: Dinli kehitteli 700 cm³ moottoria ensimmäiseen isoon nelivetomönkijäänsä, jonka tuotanto alkoi syyskuussa 2008. Mönkijä kulkee mallinimellä DL-700 Centhor ja sitä maahantuo Suomeen Motor Power Finland Oy.


title: Josef Nikl

text: Josef Nikl (s. 10. huhtikuuta 1990) on tšekkiläinen riistamaaliampuja ja nuorten maailmanmestari.


title: Josef Nikl

text: Nikl saavutti nuorten sarjassa MM-kilpailuissa Plzeňissä 2008 ja Zagrebissa 2006 kaksi kultaa, kaksi hopeaa ja kolme pronssia. Aikuisten sarjassa hän on saavuttanut kaksi hopeaa ja pronssin.


title: Bianka Keczeli

text: Bianka Keczeli (s. 23. tammikuuta 1988 Keszthely) on unkarilainen riistamaaliampuja ja nuorten maailmanmestari.


title: Bianka Keczeli

text: Keczeli on saavuttanut MM-kilpailuissa Zagrebissa 2006 ja Plzeňissä 2008 kolme kultaa, yhden hopea ja kaksi pronssia.


title: Tampereen Sisu

text: Tampereen Sisu on vuonna 1960 perustettu urheiluseura, jossa on mahdollista harrastaa telinevoimistelua, Cheerleadingia, trikkausta, freegymia, parkouria, trampoliinivoimistelua, naisvoimistelua, lentopalloa, painonnostoa, pyöräilyä sekä pikaluistelua. Seurassa on myös aktiivinen veteraanijaosto ("Sisukkaat").


title: Tampereen Sisu

text: Tampereen Sisu on monilajiseura, jossa on koko historian ajan harrastettu sekä kilpa- että kuntourheilua ja -liikuntaa. Seurassa ovat toimineet/toimivat seuraavat jaostot ja lajit: telinevoimistelu, naisvoimistelu, pyöräily, painonnosto, lentopallo, nuorisojaosto, luistelu, yleisurheilu, varainhankinta, naisjaosto ja veteraanit.


title: Tampereen Sisu

text: Sisun synty oli seurausta työväen urheiluliikkeen ja laajemmin sosiaalidemokraattisen puolueen hajaannuksesta, jonka mainingeissa Tampereen Kilpa-Veljistä erosi TUL:n itsenäisyyttä kannattaneita jaostoja ja aktiiveja. Eronneet perustivat uuden seuran, jonka nimeksi tuli Tampereen Sisu.


title: Tampereen Sisu

text: Politiikka leimasikin voimakkaasti alkuvuosikymmenten seuratoimintaa. Se vaikutti voimakkaasti myös kilpailutoimintaan. TUL:n seurojen jäsenet eivät 1960-luvun alussa päässeet maajoukkueiden edustustehtäviin. Sisussa huippuvoimistelijat joutuivat jäämään pois jopa olympialaisista.


title: Tampereen Sisu

text: Alkuaikoina seurassa oltiin yhtä työväenliikkeeseen kuuluvaa perhettä, jossa kaikki tehtiin talkoilla. Myös olympia- ja muut arvokisamitalistit osallistuivat muun muassa varainhankintaan.


title: Tampereen Sisu

text: Liikunnan ohella alkuvuosikymmeninä kukoistivat nuoriso- ja kulttuuritoiminta ja Sisu onkin menestyneimpiä seuroja TUL:n kulttuuri- ja henkisissä kilpailuissa. Perheseuran ja nuorisojaoston perinteet yhdistyvät edelleen jatkuvissa kesäleireissä.


title: Tampereen Sisu

text: Suurimmat harrastajajoukot ovat koko seuran historian ajan koonneet nais- ja telinevoimistelu. Varainhankinnan selkäranka on koko toiminnan ajan ollut naisjaosto, jonka monet jäsenet ovat olleet myös tärkeitä järjestöpoliittisia vaikuttajia.


title: Tampereen Sisu

text: Seuran urheilullisen menestyksen huippuvuodet osuivat 1960- ja 1970-luvuille. Suurimmat menestykset seuran urheilijat ovat saavuttaneet telinevoimistelussa, pyöräilyssä, luistelussa ja painonnostossa.


title: Tampereen Sisu

text:
Erityisesti 1980-luvulta lähtien urheilun ammattilaistuminen johti siihen, että työn ohella harjoittelu ei enää riittänyt kansalliselle huipulle pääsyyn kuin poikkeustapauksissa. Kilpaurheilun merkitys Sisussa onkin vähentynyt erityisesti kilpaurheilun siirryttyä 1990-luvun suuressa järjestöuudistuksessa lajiliitoille, jolloin Työväen Urheiluliiton tehtäväksi määriteltiin kuntoliikunta, nuoret ja veteraanit.
Myös muutokset vapaa-ajan merkityksessä ovat ohjanneet seuran eri jaostojen ja lajien nousuja ja laskuja. Vapaa-ajan ja yhteiskunnan yksilöllistyminen on vaikuttanut voimakkaasti muun muassa siihen, että nuoriso- ja kulttuuritoiminta alkoi hiipua 1980-luvulta lähtien. Uutena toimintamuotona taas on tullut mukaan veteraanitoiminta. Veteraanijaosto Sisukkaiden Sisun laulajat ja Senioritanssijat myös jatkavat liikunnan ja kulttuurin yhdistämisen perinnettä.


title: Tampereen Sisu

text: Monista voimakkaista yhteiskunnallisista muutoksista huolimatta Tampereen Sisun toimintaidea on edelleen perheseura, joka tarjoaa liikuntamahdollisuuksia kaikentasoisille harrastajille.


title: Mårten Westerlund

text: Mårten Westerlund (s. 19. toukokuuta 1989 Inkoo) on suomalainen riistamaaliampuja.


title: Mårten Westerlund

text: Westerlund on saavuttanut MM-kilpailuissa Plzeňissä 2008 ja Heinolassa 2009 nuorten joukkuekilpailuissa yhden kullan ja neljä hopeaa. Lisäksi hän on saavuttanut EM-kilpailuissa Plzeňissä 2008 nuorten joukkuekultaa ja pronssia.


title: Rauta-rikkimaailma

text: Rauta-rikkimaailma on elämän alkuperään liittyvä hypoteesi, jonka mukaan elämä olisi alkanut raudan hapettumiseen perustuvista kemiallisista reaktioista. Tällöin aineenvaihdunta olisi edeltänyt geenejä ja entsyymejä. Ensin olisi syntynyt rautaa ja rikkiä sisältävä eloton reaktioketju. Sopiva ympäristö olisi saattanut olla vaikkapa merenalainen tuliperäinen purkausaukko, jossa on korkea paine, korkea lämpötila, hapeton ympäristö ja runsaasti erilaisia yhdisteitä, jotka sopivat elämän rakenneosien tuotantoon ja katalyyteiksi. Ajatusta voidaan perustella muun muassa sillä, että monet syvämeren anaerobiset bakteerit ja arkeonit käyttävät rautaa ja rikkiä aineenvaihdunnassaan.


title: Rauta-rikkimaailma

text: Hypoteesia on esittänyt ja tutkinut patenttilakimies ja kemisti Günter Wächtershäuser. Rauta-rikkimaailman etuna elämän synnyn selittäjänä on se, että se selittää luontevasti elämän syntyä, kun lähdetään elottomasta aineesta.


title: Rauta-rikkimaailma

text: Rauta-rikkimaailma-ajatus olettaa, että mustan savuttajan tai vastaavan vedenalaisen tuliperäisen muodostuman häkämolekyyleistä, vetysulfidista, rautasulfidista, nikkelisulfidista syntyi kemiallisissa reaktioissa aminohappoja ja peptidejä, mikä on myös kokeellisesti varmistettu. Varhaisia molekyylejä olisivat olleet etikkahappo CHO ja palorypälehappo, jotka ovat elämälle tärkeän sitruunahappokierron osia. Reaktioissa olisi syntynyt lopulta polypeptidejä, entsyymejä.


title: Rauta-rikkimaailma

text: Eräs ehdotettu toinen elämän edeltäjä on joidenkin bakteerien käyttämä soluhengityksen vastakohta, käänteinen Krebsin sykli.


title: Rauta-rikkimaailma

text: William Martin ja Michael Russell esittivät vuonna 2003 elämän syntyalueeksi vedenalaisia purkausaukkoja, ja ensimmäisiksi reaktiopaikoiksi huokosia. Hypoteesin ajatus on erilainen kuin RNA-maailma-hypoteesissa, jossa RNA-entsyymit ja geenit olivat ensin, niiden katalysoimat reaktiot vasta sitten.


title: Rauta-rikkimaailma

text: Merenalaisissa tulivuorten aukoissa on jopa 350 °C, ja maan pinnalla olevissa vetisissä noin 100 °C. Suuri määrä erilaisia yhdisteitä on muun muassa merenalaisen tuliperäisen kuuman lähteen, "mustan savuttajan". ympäristössä ja myös kylmien purkausaukkojen () lähellä. Mustasta savuttajasta purkautuu monenlaisia yhdisteitä, muun muassa metaania, vetysulfidia, vetyä, rautasulfideja, rautaioneja, mangaania, metallioksideja, fosforihapoketta ja niin edelleen. Maan alla minne vesi tihkuu, lämpötila nousee hyvinkin 350-500 °C, mutta vedessä savuttajan ympäristössä voi olla 2 °C tuntumassa. Vesi pysyy korkeassakin 400 °C lämpötilassa nesteenä eikä kiehu.


title: Rauta-rikkimaailma

text: Vesi on hyvin hapanta, pH on noin 2,8. Paine voi olla 2500 metrin syvyydessä noin 246 ilmakehää, millä on kemiallisesti vakauttava vaikutus. Monien orgaanisen kemian reaktioiden tiedetään tapahtuvan mm metallien ja metallioksidien katalysoimina suurissa lämpötiloissa ja paineissa. Merenalaisissa tuliperäisissä muodostumissa kemia vaihtelee paikasta toiseen, ja siellä on sekä voimakkaasti happamia että emäksisiä ympäristöjä.


title: Rauta-rikkimaailma

text: Mustien savuttajien lähellä elää nykyään mikroskooppisen pieniä arkeoneja ja suurempiakin ekstremofiilejä, mm. pompeijinmatoja. Monet siellä elävät mikrobit, varsinkin arkeonit käyttävät energian tuotantoon kemosynteesiä hapettamalla rautaa, rikkiä, typpeä, metaania ja/tai vetyä. Jotkin mikrobit jopa yhteyttävät täällä tulivuoren purkauksen himmeän valon voimalla. Ekstremofiilit sietävät yleensä jopa 50-70 °C:tä, mutta jotkut hyperekstremofiilit vielä enemmän, ja esimerkiksi virukset hyvinkin 80-90 °C.


title: Rauta-rikkimaailma

text: Günter Wächtershäuserin alkuperäisen mallin mukaan rauta-rikkimaailma sijaitsi vedenalaisten tulivuorten purkausaukkojen lähellä esimerkiksi pyriitin pinnalla. Siellä on kuumaa, korkea paine ja suhteellisen vähän hiiltä. Sinne syntyi ensin yksinkertainen reaktiokierto, joka alkoi kehittyä mutkikkaammaksi. Ensimmäiset solut olisivat olleet lipidipisaroita mineraalipinnoilla. Ympäristö olisi ollut anaerobinen, korkeapaineinen ja lähellä 100 °C:tä. Metyylimerkaptaani CHSH olisi ollut hiilimonoksidin CO pohjamolekyyli etikkahapon CHCOOH. synnylle metalli-ionien toimiessa katalyytteinä. Tästä syntyisi puryvaattihappoa ja ammoniakin kanssa aminohappoja.


title: Rauta-rikkimaailma

text: Tämän mukaan elämä syntyi kuumassa korkeapaineisessa vedessä, johon on sekoitettu rautasulfidia, nikkelisulfideja, hiilimonoksidia ja vetysulfidikaasua.


title: Rauta-rikkimaailma

text: William Martinin ja Michael Russellin vuonna 2003 esittämien ajatusten mukaan oligomeerien synty olisi tapahtunut vedenalaisten purkausaukkojen pienissä metallisulfidien päällystämissä huokosissa, jonne saattoi saostua runsaasti molekyylejä. Puolipysyvää rautasulfidikalvoja ja silikaattikalvoja voisi kehittyä. Näin solun sisäiset kemialliset reaktiot saattoivat kehittyä pitkälle ennen lipidien syntyä.


title: Rauta-rikkimaailma

text: Proteiinit ja lipidit saattoivat syntyä ennen solukalvoa. Eräs elämän abioottisen synnyn ongelmista onkin se, miten lipidejä ja proteiineja sisältävä puoliläpäisevä solukalvo saattoi syntyä kehityksen varhaisessa vaiheessa. Vesi virtaa purkausaukossa kuumalta alueelta kylmemmälle ja mahdollistaa monien syntyneiden orgaanisten molekyylien kulkeutumisen turvaan kuumasta viileämpään ennen hajoamista. Jyrkät lämpötilaerot purkausalueen ja ympäristön välillä mahdollistivat eri kemiallisille reaktioille sopivien lämpötilojen esiintymisen melko lähekkäin ja tuotteiden kulkeutumisen sopiville jatkoreaktioalueille. Muun muassa monomeerejä syntyi kuumassa, oligomeerejä viileämmässä.


title: Rauta-rikkimaailma

text: Elämän syntypaikka olisi ollut Martinin ja Russellin mukaan ehkä lämmin emäksinen 100 °C purkausaukko, jonka tyyppinen on Lost Cityssä, mieluummin kuin hapan, yli 350 °C musta savuttaja. Vedenalaisissa savuttajissa termokliini tarkoittaa lämpötilan alenemista ympäristöön siirryttäessä, kemokliini kemiallisten yhdisteiden tiheyden alenemista ympäristöön siirryttäessä.


title: Kauppakeskus Rajalla – På Gränsen

text: Kauppakeskus Rajalla – På Gränsen on Suomen ja Ruotsin rajalla Torniossa sijaitseva kauppakeskus, joka avattiin 30. lokakuuta 2008. Kauppakeskus sijaitsee kuitenkin kokonaisuudessaan Suomen puolella (tilanne kesäkuussa 2011). Sen takaseinustalta on valtakunnanrajalle noin 10 metriä.


title: Kauppakeskus Rajalla – På Gränsen

text: Kauppakeskuksessa toimii noin 50 yritystä: muun muassa hypermarket, erikoisliikkeitä ja ravintoloita. Rakennuksessa on kolme kerrosta, josta pohjakerros on kokonaan pysäköintialuetta. Kauppakeskuksen omistaa työeläkevakuutusyhtiö Varma ja sen rakentajana toimi ruotsalainen rakennusyhtiö NCC.


title: Kauppakeskus Rajalla – På Gränsen

text: Kauppakeskus on osa Tornion ja Haaparannan yhteishanketta kaupunkien keskustojen yhdistämiseksi.


title: Kauppakeskus Rajalla – På Gränsen

text: Nissen


title: Assamin pommi-iskut 2008

text: Assamin pommi-iskut 2008 tapahtuivat 30. lokakuuta 2008, kun Intian Assamin osavaltiossa räjäytettiin useita pommeja siviilikohteissa. Pommit tappoivat yli 70 ja haavoittivat vähintään kolmeasataa. Iskuja seuranneiden vuorokausien aikana arviot uhrien määrästä nousivat, ja lisää ihmisiä kuoli vammoihinsa. Erään tiedon mukaan 81 kuoli ja 470 haavoittui. Pommit, joita kerrottiin olleen jopa 18, räjähtivät muun muassa toreilla vilkkaimpaan kaupanteko-aikaan. Pommit oli ajastettu räjähtämään noin 5 minuutin ajanjakson sisällä. Suuren osan pommeista kerrotaan olleen autoihin ja riksoihin lastattuja räjähteitä. Eri aineita, kuten muoviräjähteitä ja herkästi palavia aineita arvellaan käytetyn yhdessä.


title: Assamin pommi-iskut 2008

text: Viranomaiset arvelevat näin laajan iskun olleen useamman tahon yhteistyötä. Pian iskujen jälkeen tekijäksi arveltiin ULFA, paikallinen islamistinen separatistijärjestö. Sittemmin huomio on kohdistunut myös Bangladeshin puolella toimivaan jihadistijärjestö HuJI:in (Harkat-ul-Jihad al Islami), jonka arvellaan toteuttaneen iskut paikallisten sissijärjestöjen kanssa.


title: Assamin pommi-iskut 2008

text: Intiassa on ollut viime vuosina monilla alueilla verisiä levottomuuksia muslimien ja muiden ryhmien välillä. Assamissa on ollut viime kuukausina vakavia väkivaltaisuuksia eri yhteisöjen välillä, ja viranomaiset arvelevat iskujen ainakin osittain olevan kostoa näihin.


title: Assamin pommi-iskut 2008

text: Viime vuosina Bangladeshista on muuttanut paljon islaminuskoisia uudisasukkaita Assamiin, ja näiden, sekä paikallisten alkuperäisheimojen ja hindujen välille on kehittynyt erittäin huonot välit. Intian viranomaisten mukaan Assam on ollut islamististen ääriainesten reittinä myös muualle Intiaan.


title: Assamin pommi-iskut 2008

text: The Times of Indian laskelman mukaan vähintään 600 ihmistä on kuollut Intiassa terrori-iskuissa viimeisten kuuden vuoden aikana.


title: Aalto-yliopiston ylioppilaskunta

text: Aalto-yliopiston ylioppilaskunta (AYY) aloitti virallisesti toimintansa 1. tammikuuta 2010, kun kolme pääkaupunkiseudun yliopistoa Helsingin kauppakorkeakoulu, Taideteollinen korkeakoulu ja Teknillinen korkeakoulu yhdistyivät Aalto-yliopistoksi. Kyseisten yliopistojen ylioppilaskunnat Helsingin kauppakorkeakoulun ylioppilaskunta KY, Taideteollisen korkeakoulun ylioppilaskunta TOKYO ja Teknillisen korkeakoulun ylioppilaskunta TKY yhdistyivät samalla hetkellä Aalto-yliopiston ylioppilaskunnaksi, jonka toiminta käynnistettiin syksyllä 2009 edeltäneiden ylioppilaskuntien rinnalla 1.8.2009 voimaan astuneen uuden yliopistolain voimaanpanolain nojalla.


title: Aalto-yliopiston ylioppilaskunta

text: Ylioppilaskunnan jäseniä ovat kaikki yliopiston opiskelijat, jotka on otettu opiskelijoiksi alempaan ja ylempään korkeakoulututkintoon johtaviin opintoihin lukuun ottamatta tilauskoulutukseen osallistuvia opiskelijoita. Ylioppilaskunnan hallitus voi hyväksyä jäseniksi myös muita yliopiston opiskelijoita.


title: Aalto-yliopiston ylioppilaskunta

text: Yliopistolain nojalla ylioppilaskunnan päätösvaltaa käyttää hallitus ja edustajisto. Hallinto- ja toimeenpanovaltaa käyttää hallitus. Ylioppilaskunnan hallinnosta määrätään tarkemmin ylioppilaskunnan säännöissä, jotka edustajisto hyväksyy ja rehtori vahvistaa.


title: Aalto-yliopiston ylioppilaskunta

text: Aalto-yliopiston ylioppilaskunnan ensimmäiset säännöt hyväksyttiin edustajiston kokouksessa 20.8.2009.


title: Aalto-yliopiston ylioppilaskunta

text: Aalto-yliopiston ylioppilaskunnassa ylintä päätösvaltaa käyttää edustajisto, joka valitaan opiskelijoiden keskuudesta. Ensimmäiset edustajiston vaalit, joissa valittiin 45 edustajaa pidettiin huhtikuussa 2009. Edustajiston puheenjohtajana toimii vuonna 2018 Onni Lampi ja edustajiston jäsenet ovat järjestäytyneet 10 edustajistoryhmäksi.


title: Aalto-yliopiston ylioppilaskunta

text: Edustajisto valitsee hallituksen. Sääntöjen nojalla hallitukseen kuuluu vähintään kuusi ja enintään kymmenen jäsentä, mukaan lukien puheenjohtaja. Hallitukseen valitaan vähintään yksi jäsen kultakin seuraavalta Aalto-yliopiston koulutusalalta, jolta hallitukseen on yksi tai useampia ehdokkaita (koulutusalat: taideteollinen, kauppatieteellinen, teknillistieteellinen). Hallituksen puheenjohtajana toimii vuonna 2018 Noora Vänttinen.


title: Aalto-yliopiston ylioppilaskunta

text: Edustajisto valitsee hallituksen esityksestä taloustoimikunnan. Taloustoimikuntaan kuuluu puheenjohtaja mukaan lukien kahdeksasta kymmeneen jäsentä. Taloustoimikunnan tehtävänä on ylioppilaskunnan omaisuuden hallinta ja hoitaminen sekä työjärjestyksessä ja ylioppilaskunnan taloudenhoidon ohjesäännössä määrättyjen asioiden valmistelu ja toimeenpano.


title: Aalto-yliopiston ylioppilaskunta

text: Aalto-yliopiston ylioppilaskunnan perustamista hiersivät muun muassa varallisuuskysymykset johtuen yhdistyvien ylioppilaskuntien jäsenmäärien sekä opiskelijakohtaisen varallisuuden suurehkoista eroista. Teknillisen korkeakoulun ylioppilaskunnan (TKY) (jäsenmäärä 12000) ja Taideteollisen korkeakoulun ylioppilaskunnan (TOKYO) (jäsenmäärä 1800) mielestä kaikkien ylioppilaskuntien varallisuudet olisi pitänyt jättää opetusministeriön esittämän lakiluonnoksen mukaisesti sellaisenaan Aalto-yliopiston ylioppilaskunnalle, kun taas Helsingin kauppakorkeakoulun ylioppilaskunta (KY) (jäsenmäärä 3000) oli opetusministeriön kannan vastaisesti sitä mieltä, että uutta ylioppilaskuntaa tulisi rahoittaa opiskelijamäärien suhteessa ja muu osa KY:n varallisuudesta tulisi siirtää pois ylioppilaskunnan piiristä. KY:n käyttämien laskelmien keskeisenä ongelmana oli kuitenkin se, että valtaosa TKY:n omaisuudesta ja merkittävä osa KY:n omaisuudesta oli sidottu Asumisen rahoitus- ja kehittämiskeskus ARA:n rajoitusten piirissä oleviin asuntolakiinteistöihin ja eri ylioppilaskuntien jäsenmäärät ja kustannusrakenteet olivat hyvin erilaisia, minkä vuoksi eri ylioppilaskuntien varallisuuksien todellinen arviointi sekä siihen liittyvä uuden ylioppilaskunnan rahoitustarpeen realistinen arviointi oli käytännössä mahdotonta.


title: Aalto-yliopiston ylioppilaskunta

text: Syksyn 2008 omaisuusneuvotteluissa ei päästy yhteisymmärrykseen, ja tätä perusteluna käyttäen KY:n edustajisto teki 30. lokakuuta 2008 päätöksen, jolla KY päätti lahjoittaa Helsingin kauppatieteiden ylioppilaat ry:lle 500 000 euron toiminta-avustuksen ja Helsingin kauppatieteiden ylioppilaiden säätiölle 23 miljoonan euron arvosta rahasto-osuuksia sekä KY:n sijoituskiinteistöt Pohjoisella Rautatiekadulla (KY-talo) ja Arkadiankadulla. Lahjoitusten edellyttämä selvitystyö oli kuitenkin aloitettu jo vuonna 2007, jolloin säätiön ja yhdistyksen perustamista alettiin Lasse Männistön aloitteesta salaisesti valmistella. Säätiö ja yhdistys jatkavat KY:n perinteiden ja kulttuurin ylläpitoa sekä jakavat stipendejä esimerkiksi vaihto-opintoihin ja opiskelijajärjestöaktiiveille. Lahjoitetun omaisuuden markkina-arvo oli noin 45 miljoonaa euroa.


title: Aalto-yliopiston ylioppilaskunta

text: KY:n omaisuudesta jäivät Aalto-yliopiston ylioppilaskunnalle 804 opiskelija-asuntoa ARA-rajoitteisissa asuntolakiinteistöissä sekä 5,6 miljoonan euron arvosta rahasto-osuuksia. TKY:ltä siirtyi Aalto-yliopiston ylioppilaskunnalle 1761 opiskelija-asuntoa ARA-rajoitteisissa asuntolakiinteistöissä, kolme sijoituskiinteistöä sekä 9,2 miljoonan euron sijoitusomaisuus ja 4,8 miljoonan euron TTE-Rahasto, joka tukee ylioppilaskunnan ja sen jäsenten sekä ylioppilaskunnan piirissä toimivien yhteisöjen ja yhdistysten hankkeita.


title: Aalto-yliopiston ylioppilaskunta

text: Päätöksen jälkeen heräsi keskustelua siitä, että päätöksen osan muodostaneet lahjakirjat sekä päätöksenteon tukena käytetyt asiantuntijalausunnot julistettiin salaisiksi 30. lokakuuta 2014 asti. TKY oli lähettänyt ennen kokousta KY:n edustajiston jäsenille avoimen kirjeen, jossa taustoitettiin TKY:n kantaa KY:n omaisuuden lahjoittamiseen ja säätiöintiin sekä varoitettiin mahdollisista juridisista ongelmista, joita julkisoikeudellisen yhteisön (ylioppilaskunnan) varallisuuden siirtoon yksityisoikeudellisille yhteisöille (säätiö ja rekisteröity yhdistys) liittyy. Kaksi KY:n jäsentä valittivat tehdyistä lahjoituksista hallinto-oikeuteen, joka kuitenkin hylkäsi tehdyt valitukset. Tästä päätöksestä valitettiin edelleen myös korkeimpaan hallinto-oikeuteen, joka hylkäsi valituksen 31.12.2009.


title: Salustios

text: Salustios (; ) (300-luku) oli kreikkalais-roomalainen uusplatonilainen filosofi, joka oli keisari Julianuksen ystävä.


title: Salustios

text: Salustioksen henkilöydestä ei olla täysin varmoja. Jotkut tutkijat ovat pitäneet häntä samana henkilönä kuin Flavius Sallustius, joka oli hispanialainen Gallian pretoriaaniprefekti vuosina 361-363 ja konsuli vuonna 363. Jotkut taas ovat pitäneet häntä samana kuin Saturninus Secundus Sallustius (k. 367 jälkeen), joka oli gallialainen itäisen pretoriaaniprefektuurin pretoriaaniprefekti vuonna 361. Jälkimmäiselle kerrotaan tarjotun keisariutta Julianuksen kuoleman jälkeen, mutta tämä hylkäsi sen.


title: Salustios

text: Salustios kirjoitti tutkielman "Jumalista ja kosmoksesta" (), joka oli eräänlainen 300-luvun hellenistisen pakanuuden katekismus. Uusplatonilainen koulukunta tulkitsi Platonin opetuksia mystisestä näkökulmasta. Salustioksen teos on paljossa velkaa Iamblikhokselle, joka yhdisteli platonismia (uus)pythagoralaisuuteen ja teurgiaan, sekä Julianuksen omille filosofisille kirjoituksille. Tutkielma on melko tiivis, eikä siinä ole yksityiskohtaisempien uusplatonilaisten kirjoitusten kaltaisia pitkiä metafyysisiä teoretisointeja. Sen päämääränä oli torjua kristittyjen poleemiset hyökkäykset pakanallista uskontoa kohtaan, ja vastata ”teologiaan teologialla”.


title: Hyväntahtoiset

text: Hyväntahtoiset ()on Jonathan Littellin vuonna 2006 ilmestynyt romaani. Se kertoo minä-muodossa kuvitteellisina muistelmina saksalaisesta Maximilien Aue -nimisestä sivistyneestä henkilöstä, joka muuttuu kansanmurhaajaksi holokaustin aikana Saksassa. Teos on yleisesti ottaen saanut kriitikoilta hyvät arvostelut. Se on palkittu 2006 Goncourt-palkinnolla ja Ranskan akatemian suurella romaanipalkinnolla ja ollut ehdolla moniin muihin palkintoihin.


title: Hyväntahtoiset

text: Joillekin kriitikoille teos on moraalitonta väkivaltapornoa, mutta osa näkee sen osoittavan, kuinka helposti ihminen voi muuttua ympäristönsä vaikutuksesta joukkomurhaajaksi. Littell on kertonut kirjoittaneensa kirjan tutkiakseen valtiota joukkomurhaajana ja toisaalta hän pohtii myös omia vaihtoehtojaan siinä tilanteessa: ”Mitä minusta olisi tullut, jos olisin syntynyt Saksassa 1913 enkä Amerikassa 1967? Kirjani on vastaus... Olen hyvin tietoinen siitä tosiasiasta, että me emme aina valitse elämäämme.”


title: Hyväntahtoiset

text: Littell on sanonut saaneensa ajatuksen romaanin kirjoittamiseen nähtyään valokuvan venäläisestä partisaanista Zoja Kosmodemjanskajasta, jonka natsit teloittivat. Sitä ennen aihe oli jo herättänyt hänen kiinnostustaan hänen nähtyään 1989 Claude Lanzmannin elokuvan, holokaustia käsittelevän kiitetyn dokumentin "Shoah". Hän aloitti kirjansa taustatyöt 2002 ja kirjoitti ensimmäisen version käsin 112 päivässä. Littell sanoo, että hän ryhtyi luomaan päähenkilö Auea kuvittelemalla, mitä itse olisi tehnyt, jos olisi syntynyt sotaa edeltävässä Saksassa ja ollut natsi.


title: Hyväntahtoiset

text: "Hyväntahtoiset" on nähty antiikin ajan kreikkalaisen näytelmäkirjailija Aiskhyloksen kirjoittaman Oresteia-näytelmän mukaelmana, mihin romaanin nimikin viittaa.


title: Hyväntahtoiset

text: Romaanin päähenkilö Maximilian Aue on 1950-luvun Ranskassa menestyvä mutta elämänilonsa kadottanut pitsitehtaan johtaja, joka ryhtyy kirjoittamaan muistelmiaan tuntematta sen enempää ylpeyttä kuin häpeääkään osallisuudestaan juutalaisten joukkotuhoon. Aue on syntynyt Saksassa, mutta kasvanut Ranskassa isän jätettyä perheen ja äidin avioiduttua uudestaan ranskalaisen liikemiehen kanssa. Aue on käynyt koulunsa sisäoppilaitoksessa, johon hän joutui jäätyään esimurrosikäisenä kiinni insestistä sisarensa kanssa. Sisar on ainoa nainen, jota muutoin homoseksuaalisia suhteita suosinut Aue tunnustaa rakastaneensa. Äitiään hän on käytännössä vihannut syyttäessään tätä isänsä katoamisesta.


title: Hyväntahtoiset

text: Täysi-ikäistyttyään kirjallisuutta ja musiikkia rakastava Aue opiskelee oikeustiedettä 1930-luvun Saksassa, jossa natsit ovat nousseet valtaan. Jäätyään kiinni homoseksistä hän selviää seuraamuksitta luvattuaan Thomas-nimiselle karismaattiselle natsiupseerille ryhtyvänsä natsien turvallisuuspalvelun SD:n tiedonhankkijaksi. Thomasin ja Auen elämät kietoutuvat monin tavoin yhteen. Pohdiskelevan, analyyttisen ja etiikasta huolestuneen Auen vastapainona Thomas on elämäniloinen opportunisti. Auen on ensi alkuun vaikea sopeutua natsibyrokratiaa leimaavaan pyrkyryyteen ja omaneduntavoitteluun, mutta lopulta hän etenee SS-upseeriksi ja saa vaikutusvaltaisia suosijoita. Saksan hyökättyä Neuvostoliittoon Aue osallistuu SS-upseerina Ukrainan juutalaisten joukkomurhien organisointiin ja toteuttamiseen. Hän ei vihaa juutalaisia, kokee murhat epämiellyttävinä ja saa psykosomaattisia oireita, mutta noudattaa silti tuhoamiskäskyjä tunnontarkasti ja tehokkaasti. Auen tie vie Stalingradiin, Berliiniin, miehitettyyn Ranskaan ja Puolaan, Unkariin ja lopulta taas surrealistisen kaaoksen valtaamaan Berliiniin, jossa Kolmas valtakunta käy kuolinkamppailuaan.


title: Stan Jones (lauluntekijä)

text: Stan Jones (5. kesäkuuta, 1914 – 13. joulukuuta, 1963) oli yhdysvaltalainen lauluntekijä. Hänen tunnetuin kappaleensa lienee "(Ghost) Riders in the Sky", jonka hän kirjoitti työskennellessään Death Valleyssa Kaliforniassa. Kirjoittaen lähes pelkkää "western" -musiikkia, hän kirjoitti kappaleita useisiin lännen elokuviin, esimerkiksi Rio Grandeen, jossa hän myös näytteli pientä sivuroolia. Hän oli naimisissa useita kertoja ja sai monia lapsia.


title: Kehätyttö

text: Kehätyttö on kutsumanimi naispuoleiselle henkilölle, joka käy kehässä erien välissä kuljettaen kylttiä, jossa on seuraavan erän numero. Kehätyttö esiintyy ainakin nyrkkeilyssä ja potkunyrkkeilyssä.


title: Kehätyttö

text: Kehätyttö on usein pukeutunut uima-asuun tai bikineihin.


title: Sami Hinkka

text: Sami Hinkka (s. 1978) on suomalainen basisti, joka tunnetaan folk metal -yhtyeestä Ensiferum. Hän liittyi yhtyeeseen vuonna 2004 korvaten Jukka-Pekka Miettisen. Hän soitti myös suomalaisessa Rapture-metalliyhtyeessä vuoteen 2006 asti. Hinkka käyttää 6- ja 7-kielisiä bassoja.


title: Sami Hinkka

text: Bassonsoiton lisäksi Hinkka laulaa myös taustoja sekä kirjoittaa lyriikoita Ensiferumissa. Yhtyeen Victory Songs ja From Afar -albumeilla hän on kirjoittanut suurimman osan kappaleiden sanoituksista.


title: The Sims 2: Autiosaari

text: The Sims 2: Autiosaari on Maxisin julkaisema The Sims -pelisarjaan kuuluva PlayStation 2:lle julkaistu peli. Peli on myös julkaistu tietokoneelle nimellä "The Sims 2: Selviytymistarinat". Pelissä simit haaksirikkoutuvat tuntemattoman saaren rantaan. Heidän täytyy poimia luonnon ravintoa ja valmistaa työkaluja, vaatteita sekä kerätä kaikkea hyödyllistä. Myös joihinkin paikkoihin kätkeytyy muinainen tarina ja niiden salaisuudet pitää selvittää. Pelissä on kolme saarta. Tarkoituksena on auttaa haaksirikkoutuneet simit pois autiolta saarelta etsimällä vihjeitä sivilisaation löytöön. On myös mahdollista, että simit tottuvat uuteen elämäänsä saarella. Pelin NDS-, PSP- ja Wii-versiot ovat englanninkielisiä ja nimeltään "The Sims 2 Castaway". PS2:n versio The Sims 2: Autiosaari on täysin suomenkielinen.


title: Unto Kumpulainen

text: Unto Kumpulainen (27. lokakuuta 1917 Helsinki – 29. helmikuuta 2000 Riihimäki) oli suomalainen elokuvaaja, joka 40 vuoden aikana kuvasi noin 400 lyhytelokuvaa ja 11 pitkää näytelmäelokuvaa.


title: Unto Kumpulainen

text: Unto Kumpulainen hakeutui kauppakoulusta valmistuttuaan töihin Suomen Filmiteollisuus Oy:öön vuonna 1937. Hän työskenteli aluksi kamera-assistenttina ja sai jatkaa työtään talvisodan ajan. Jatkosotaan hän joutui rivimieheksi mutta kevättalvella 1942 hän sai komennuksen TK-elokuvaajaksi Syvärin suunnalle. Hän kuvasi runsaasti aineistoa puolustusvoimien uutiskatsauksiin ja valistuselokuviin. Sodan loppuvaiheessa hän haavoittui Tienhaaran taistelussa.


title: Unto Kumpulainen

text: Sodan jälkeen Kumpulainen hakeutui Finlandia-uutiskatsausten kuvaajaksi, jossa tehtävässä hänen työparinaan oli ohjaaja Holger Harrivirta. Kansainvälistä kuuluisuutta Harrivirta ja Kumpulainen saavuttivat varsinkin vuonna 1945 valmistuneella "Jean Sibelius" -elokuvalla ja vuonna 1949 valmistuneella matkailupropagandaelokuvalla "Suomi Hymyilee". Vuonna 1950 Kumpulainen siirtyi Fennada-Filmin palvelukseen. Vuodet 1960–1963 hän työskenteli Lii-Filmissä mutta palasi sen jälkeen Fennadaan.


title: Unto Kumpulainen

text: Muitten taitojensa ohella Kumpulaista arvostettiin varhaisena värikuvauksen taitajana. Hänen kuvaamansa ja Väinö Vennon ohjaama "Sininen Saimaa" palkittiin vuonna 1955 Jussi-patsaalla vuoden parhaana lyhytelokuvana. Kumpulainen kuvasi 1950-luvulla myös 11 pitkää näytelmäelokuvaa, joista ensimmäinen oli vuonna 1952 valmistunut "Kaikkien naisten monni" ja merkittävin vuonna 1956 valmistunut, Ville Salmisen ohjaama "Evakko".


title: Unto Kumpulainen

text: Kumpulaisen viimeisiä merkittäviä töitä olivat 1960-luvun lopulla valmistuneet lyhytelokuva Suomenlinnan vaiheista ja väridokumentti Suomen Lähetysseuran toiminnasta Namibiassa. Kumpulaiselle myönnettiin valtion taiteilijaeläke vuonna 1974.


title: Dekretaali

text: Dekretaali (myöhäis, päätös) on paavin tekemä ratkaisu, jota voidaan pitää ennakkopäätöksenä. Dekretaalit olivat vanhalla ajalla ja keskiajalla erityisesti kirkkokuriin liittyviä kirjelmiä tai määräyksiä, jotka paavi julkaisi. Niille oli tyypillistä ehdottoman tottelevaisuuden vaatimus.


title: Dekretaali

text: Varhaisimmat dekretaalit ovat paavi Siriciuksen ajalta 300-luvun lopulta ja 400-luvun alkupuolelta lähtien niistä tehtiin kokoelmia. Tunnetuin asiakirjaryhmä on se, josta käytetään nimitystä pseudoisidoriset dekretaalit. Nämä noin vuonna 850 tehdyt asiakirjat pitivät tärkeänä frankkilaisen kirkon riippumattomuutta maallisten ruhtinaitten ja paavien vallasta. Tähän ”Isidorus Mercatorin” toimittamaan dekretaalikokoelmaan vedottiin jo 857, ja paavien valtapyrkimysten tukena sitä alettiin käyttää 1000-luvulla. Kokoelman osoitti vuonna 1628 väärennökseksi reformoitu teologi David Blondel.


title: Dekretaali

text: Dekretaaleja pidettiin samanarvoisina kuin kirkolliskokouspäätöksiä, ja ne otettiin mukaan kanonisen oikeuden kodifikaatioihin. Tunnettu dekretaalikokoelma on muun muassa se, joka sisältyy "kanonisen oikeuden isän" kamaldolilaismunkki Gratianuksen (eli noin 1100–1160) vuonna 1140 toimittamaan paavilliseen määräyskokoelmaan "Concordia discordantium canonum" eli "Decretum Gratiani". Se muodostaa "Corpus juris canonici" -nimisen kodifikaation ensimmäisen osan ja on yksi kirkkolainsäädännön perusteoksista.


title: EGS Gafsa

text: El Gawafel Sportives de Gafsa () on tunisialainen jalkapalloseura, joka perustettiin vuonna 1967. Sen kotistadion on Stade 7 Novembre, joka sijaitsee Gafsassa.


title: EGS Gafsa

text: Joukkue pelasi pitkään perustamisensä jälkeen Tunisian kolmannessa ja toisessa divisionassa aina vuoteen 1988 asti. Sittemmin se pelasi ykkös divisionassa, kunnes se nousi 2000-luvun alussa Ligue Professionnelle 2:een. Kaudella 2005–2006 EGS Gafsa pelasi ensi kerran Tunisian korkeimmalla sarjatasolla Ligue Professionnelle 1:ssä.


title: Henrik Carpelan

text: Henrik Tor Mikael Carpelan (17. marraskuuta 1921 Helsinki – 19. helmikuuta 2000 Helsinki) oli suomalainen lääketieteen tohtori. Hän oli psykoanalyysin ja ryhmäpsykoterapian uranuurtajia Suomessa.


title: Henrik Carpelan

text: Henrik Carpelanin vanhemmat olivat yliopistonsihteeri, vapaaherra Tor Harald Carpelan (1867–1960) ja Anna Emilia o.s. Edgren (1883–1966). Carpelanin puoliso vuodesta 1951 oli opettaja Anne Kerrien. Carpelan tuli ylioppilaaksi 1930, valmistui lääketieteen lisensiaatiksi 1948 ja suoritti hermo- ja mielitautien erikoislääkärin tutkinnon 1954. Vuonna 1957 hän väitteli tohtoriksi struumaleikattujen potilaiden psyykkisistä häiriöistä. Kyseessä oli ensimmäinen suomalainen psykosomatiikkaa käsittelevä väitöskirja. Pian väitöstilaisuutensa jälkeen Carpelan muutti kuudeksi vuodeksi Geneveen ja suoritti siellä psykoanalyyttisen koulutuksen.


title: Henrik Carpelan

text: Carpelan oli vuonna 1952 perustamassa Psykoanalyysin edistämisyhdistystä, jonka puheenjohtajana hän toimi vuosina 1955–1957. Palattuaan Sveitsistä Suomeen hän toimi Suomen psykoanalyyttisen opintoryhmän sihteerinä vuosina 1964–1967. Carpelan toi Suomeen psykodynaamisen ryhmäpsykoterapian ja vakiinnutti sen aseman psyykkisten sairauksien hoitomuotona. Hän toimi Suomen ryhmäpsykoterapiayhdistyksen ensimmäisenä puheenjohtajana vuosina 1972–1978. Ritva Kajamaan kanssa hän kehitti lasten ryhmäpsykoterapiamenetelmän. Suomi aloitti vuonna 1994 maailman ensimmäisenä maana lasten ryhmäpsykoterapeuttien koulutuksen, Carpelan toimi koulutuksen suunnittelijana ja kouluttajana toukokuuhun 1999 saakka.


title: Forrest Griffin

text: Forrest Griffin (s. 1. heinäkuuta 1979 Columbus, Ohio) on yhdysvaltalainen entinen vapaaottelija. Hän on entinen UFC:n kevyen raskaansarjan mestari. Griffin harjoitteli Throwdown Training Centerissa, Las Vegasissa.


title: Forrest Griffin

text: Griffin nousi laajempaan tietoisuuteen voittamalla The Ultimate Fighter -sarjan ensimmäisen tuotantokauden kevyen raskassarjan Ultimate Fighter -tittelin voittamalla finaalissa Stephan Bonnarin yksimielisellä tuomaripäätöksellä. Täydet kolme erää kestänyttä Griffin-Bonnar -ottelua on kutsuttu yhdeksi parhaimmista koko UFC-historiassa.


title: Forrest Griffin

text: Griffin on myös Ultimate Fighting Championshipin kevyen raskassarjan (84–93 kg) entinen mestari, sillä hän kukisti hallitsevan mestarin Quinton "Rampage" Jacksonin yksimielisellä tuomaripäätöksellä 5. heinäkuuta 2008 UFC 86 -tapahtumassa. Griffin puolusti mestaruuttaan UFC 92 -tapahtumassa 28. joulukuuta 2008, jossa vastustaja Rashad Evans voitti hänet kolmannessa erässä teknisellä tyrmäyksellä, ja näin Griffin menetti mestaruutensa heti ensimmäisessä ottelussaan mestaruuden voittamisen jälkeen.


title: Forrest Griffin

text: 8. elokuuta 2009 Forrest Griffin kohtasi Anderson Silvan UFC 101 -tapahtumassa. Ottelun ensimmäisessä erässä Silva tyrmäsi Griffinin mattoon kolmesti. Kolmannen tyrmäyksen jälkeen Griffin yritti kovasti saada osumia Silvaan, joka kuitenkin onnistui pudottamaan Griffinin helpon näköisellä oikealla suoralla kanveesiin. Tämän jälkeen tuomari keskeytti ottelun ja Griffin pian virottuaan poistui nopeasti kehästä suuren pettymyksen takia.


title: Forrest Griffin

text: Ennen MMA-uraansa Griffin toimi poliisina Augustassa. Griffinillä on musta vyö BJJ:ssä.


title: Juho Talvitie

text: Juho Simo Talvitie (käytti Saksassa oloaikanaan peitenimeä Tallwitz), (13. toukokuuta 1887 Lapua - 1. huhtikuuta 1950) oli suomalainen jääkärieläinlääkintäeversti. Hänen vanhempansa olivat maanviljelijä Matti Fredrik Talvitie ja Amanda Justiina Mäki-Kihniä. Hänet vihittiin avioliittoon vuonna 1926 Alma Elina Mäkelän kanssa. Pappi, kirjailija ja päätoimittaja Simo Talvitie oli heidän poikansa.


title: Juho Talvitie

text: Talvitie kävi seitsemän luokkaa Kokkolan suomalaista yhteiskoulua ja kirjoitti ylioppilaaksi Tampereen reaalilyseosta vuonna 1907 ja liittyi Etelä-Pohjalaiseen osakuntaan. Opintojaan hän jatkoi Saksassa Hannoverin eläinlääkärikorkeakoulussa ja Sveitsissä Bernin yliopiston eläinlääketieteellisessä tiedekunnassa talvilukukauden vuosina 1910–1911. Hän suoritti Hannoverissa eläinlääkärikandidaattitutkinnon vuonna 1910 ja eläinlääkärintutkinnon vuonna 1912 ja sai eläinlääkärin paperit Suomessa vuonna 1912. Hän oli vuosina 1923–1926 opiskelemassa ulkomailla lääketieteen opintojensa lisäksi hän oli kuunteluoppilaana suomalaisille upseereille järjestetyillä sotakorkeakoulukursseilla Berliinissä vuosina 1923–1925. Hän suoritti lääketieteen kandidaattitutkinnon vuonna 1923 ja lääketieteen loppututkinnon Berliinin yliopistossa vuonna 1926.


title: Juho Talvitie

text: Talvitie työskenteli opintojensa jälkeen Vaasan läänin hevosjalostusyhdistysten liiton konsulenttina ja sihteerinä vuosina 1912 – 1913 sekä Lapuan kunnan eläinlääkärinä vuosina 1913–1916, mistä tehtävästä hänet erotettiin 8. marraskuuta 1916 Vaasan läänin kuvernöörin päätöksellä, koska oli osallistunut jääkäriliikkeeseen värvärinä Pohjanmaalla ja joutui pakenemaan santarmeja Merenkurkun yli Ruotsiin maaliskuussa 1916.


title: Juho Talvitie

text: Talvitie jatkoi pakomatkaansa Ruotsista edelleen Saksaan, missä hän liittyi vapaaehtoisena sotilaskoulutusta antavan jääkäripataljoona 27:n 1. konekiväärikomppaniaan 21. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, mistä hänet komennettiin 6. marraskuuta 1916 eläinlääkintäupseeriksi itärintamalla toimineeseen 6. Reservidivisioonan hevossairaalaan.


title: Juho Talvitie

text: Saksan itärintamalta hänet siirrettiin länsirintamalle divisioonan mukana huhtikuussa vuonna 1917 Verduniin, missä hän työskenteli edelleen eläinlääkintiiupseerina divisioonan hevossairaalassa. Länsirintamalta hänet palautettiin takaisin pataljoonan yhteyteen elokuussa 1917 ja komennettiin Riikaan sijoitettuun kenttähevossairaalaan joulukuussa 1917 ja oli tehtävässä aina siihen saakka kun hänet kotiutettiin muun pataljoonan mukana helmikuussa 1918.


title: Juho Talvitie

text: Talvitie saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan väliaikaisen lääkintähallituksen käyttöön 9. maaliskuuta 1918 ja nimitettiin 29. maaliskuuta 1918 alkaen armeijan ylieläinlääkäriksi. Hän toimi Päämajassa Saniteettilaitoksen alaisen sotilaseläinlääkintätoimiston päällikkönä, mistä tehtävästä hänet vapautettiin hänen omasta pyynnöstään sisällissodan jälkeen 3. heinäkuuta 1918.


title: Juho Talvitie

text: Sisällissodan jälkeen Talvitie siirtyi Suomen senaatin sota-asiaintoimituskunnan eläinlääkintäosaston (tunnettiin myöhemmin nimellä Sotaministeriön eläinlääkintäosasto) toimistopäälliköksi, mistä hänet siirrettiin edelleen 1. tammikuuta 1921 Ratsuväkiprikaatin eläinlääkäriksi. Sotaväen ylieläinlääkäriksi hänet nimitettiin 19. tammikuuta 1927 ja hänet määrättiin samalla toimimaan 6. helmikuuta 1931 alkaen puolustusministeriön eläinlääkintätoimiston päällikkönä. Sotaväen hevoshuollon tarkastajaksi (yliremonttiupseeri) hänet nimitettiin 1. tammikuuta 1927.


title: Juho Talvitie

text: Talvitie osallistui talvisotaan armeijan ylieläinlääkärinä ja hevoshuollon tarkastaja, missä tehtävässä jatkoi myös välirauhan aikana. Jatkosodan puhjettua hänet siirrettiin Kotijoukkojen ylieläinlääkäriksi, missä tehtävässä hän oli sodan loppuun saakka, jolloin siirtyi puolustusministeriöön, missä toimi puheenjohtajana useassa ministeriön asettamassa toimikunnassa. Hänet on haudattiin Lapuan jääkärihautaan.


title: Juho Talvitie

text: Talvitie toimi hippologian tuntiopettajana Kadettikoulussa vuosina 1919–1921 ja 1927–1928.


title: Juho Talvitie

text: Suomen upseeriliiton johtokunnan jäsenenä Talvitie toimi vuonna 1920 ja jäsenenä valtion komiteassa, joka vuosina 1920–1921 valmisti asetusehdotuksen tarttuvien kotieläintautien ehkäisemisestä sotalaitoksessa. Berliinin suomalaisen ylioppilasyhdistyksen perustajana ja puheenjohtajana vuosina 1924–1926 sekä Berliinin ulkomaalaisten ylioppilasyhdistysten valtuuskunnan jäsenenä hän toimi vuosina 1924–1926. Hevostalous-lehden toimituskunnan jäsenenä hän toimi vuodesta 1928 alkaen.


title: Juho Talvitie

text: Hän toimi puheenjohtaja valtioneuvoston asettamassa komiteassa, joka vuosina 1928–1929 valmisti ehdotuksen armeijan ja maatalouden tarkoitusperiä palvelevan hevossiittolan perustamisesta maahan sekä kantaeskadroonien siirtämisestä sen yhteyteen. Puolustusministeriön vuonna 1930 asettamien armeijan ratsastusopetuksen käytännöllistä järjestämistä suunnitelleiden sekä ajo-ohjesääntöä ja hevoshuoltokäsikirjaa laatineiden toimikuntien puheenjohtajana hän myös toimi. Valtion hevossiittolan rakennustoimikunnan jäsenenä hän toimi vuosina 1931–1938 ja lain edellyttämänä siittolan johtokunnan jäsenenä vuodesta 1937 alkaen. Talvitie toimi myös valtioneuvoston vuonna 1936 asettaman niin sanotun palveluskoirakomitean puheenjohtajana ja 1938 asetetun niin sanotun hevosvarustekomitean jäsenenä. Jääkäriliiton Helsingin alaosaston puheenjohtajana hän toimi vuosina 1939–1950 ja jääkäriliiton johtokunnan jäsenenä vuodesta 1950.


title: Juho Talvitie

text: Talvi tie teki vuosina 1923–1926 tieteellisiä tutkimuksia aiheesta verisuonet arvessa.


title: Ivica Dragutinović

text: Ivica Dragutinović () (s. 13. marraskuuta 1975, Prijepolje, Jugoslavia) on serbialainen entinen jalkapalloilija, pelipaikaltaan puolustaja.


title: Ivica Dragutinović

text: Ivica Dragutinović aloitti uransa serbilaisjoukkue FK Borac Čačakista. Vuonna 1996 hän siirtyi belgialaiseen KAA Gentiin. Sieltä hän siirtyi vuonna 2000 toiseen belgialaisjoukkueeseen Standard Liègeen. Standard Liègessä hän pelasi viisi kautta, jonka jälkeen vuonna 2005 hänet hankittiin Sevilla FC:hen paikkaamaan Real Madridiin siirtyneen Sergio Ramosin jättämää aukkoa. 7. elokuuta 2007, Dragutinović teki Sevillan kanssa 2011 vuoteen asti ulottuvan sopimuksen.


title: Ivica Dragutinović

text: Dragutinović pelasi 33 ottelua Serbian ja Montenegron maajoukkueessa ja kuuluu maansa maajoukkueen kuuluisaan puolustusnelikkoon, jonka ansiosta Serbia ja Montenegro päästi 2006 MM-kisojen karsinnoissa taakseen vain yhden maalin. Muut puolustajat ovat Goran Gavrančić, Mladen Krstajić ja Nemanja Vidić.


title: Ivica Dragutinović

text: Dragutinović oli ensimmäinen pelaaja, joka huomasi Antonio Puertan kaatuneen kentän pintaan äkillisen sydänkohtauksen takia. Kaksi päivää myöhemmin Puerta menehtyi sairaalassa.


title: Pontti

text: Pontti on rakennusmateriaaleissa käytettävä lautamaisen tai levymäisen kappaleen reunamuoto, joka mahdollistaa kappaleiden välisen liitoksen. Pontin tarkoitus on pitää vierekkäiset levyt korkeussuunnassa samalla tasolla. Pontti voi sijaita kappaleessa yhdellä, useammalla tai jokaisella reunalla (ympäripontattu).


title: Pontti

text: Pontin tutuimmat käyttötavat ovat lattiaparketin, kattolautojen ja seinälautojen liitokset. Lisäksi ponttia käytetään tiiviyttä vaativissa liitoksessa, kuten saunan lämpöeristeissä. Levyissä ponttia käytetään yleensä lattiarakenteissa reunojen irvistämisen estämiseksi. Bitumieristeisen vesikaton aluslaudoitus on yleensä myös pontattua lautaa bitumieristeen rikkoutumisvaaran vuoksi.


title: Pontti

text: Perinteinen muoto pontille on kantikas tai hieman kiilamainen ura levyn/laudan reunan keskellä ("naaraspontti") ja vastaava uloke laudan toisessa reunassa ("urospontti"). Lattiaparketeissa käytetään liimaa tällaisen ponttiliitoksen kiinnipysymisen varmistamiseksi. Parketeissa on tullut käyttöön myös "lukkopontteja", joissa urospontin pää kääntyy ylöspäin ulokkeeksi, joka lukkiutuu sivusuunnassa vastaavaan koloon naaraspontissa; tällöin liimausta ei tarvita. Ulkolaudoituksessa ja paneeleissa käytetään myös "puoliponttia": laudan toinen reuna on kavennettu osalta laudan leveyttä alta ja toinen reuna päältä. Puolipontin tavoite on ulkonäöllinen, piilottaa kiinnitysnaulat.


title: Erich Obst

text: Erich Obst (13. syyskuuta 1886 Berliini – 9. kesäkuuta 1981 Göttingen, Saksa) oli saksalainen maantieteilijä ja poliittisen maantieteen asiantuntija.


title: Erich Obst

text: Obst opiskeli maantiedettä, geologiaa ja mineralogiaa Jenassa ja Breslaussa. Vuodesta 1908 hän työskenteli vastaperustetussa Siirtomaainstituutissa Hampurissa. Ensimmäisen maailmansodan loputtua (1918) Obst siirtyi opettamaan Breslauhun, kunnes hänet kutsuttiin vuonna 1921 liikenne- ja talousmaantieteen professoriksi Hannoveriin. Siellä Obst toimi aina vuoteen 1938 ja oli tärkeä hahmo Hannoverin teknillisen korkeakoulun maantieteen instituutin perustamisessa. Vuodesta 1923 hän toimitti Karl Haushoferin kanssa vaikutusvaltaista, geopolitiikkaa käsitellyttä aikakauslehteä nimeltä "Zeitschrift für Geopolitik" ().


title: Erich Obst

text: Vuonna 1938 Erich Obst palasi professoriksi Breslauhun, jossa pysytteli vuoteen 1945. Loppu-uransa hän opetti Hannoverin teknillisessä korkeakoulussa.


title: Clocks

text: ”Clocks” on englantilaisen vaihtoehtorock-yhtye Coldplayn kappale. Se on yhtyeen albumilla "A Rush of Blood to the Head" ja on sen viides kappale. Kappale julkaistiin Yhdysvalloissa albumin toisena singlenä ja Britanniassa albumin kolmantena singlenä. Yhdysvalloissa kappale nousi sijalle 29 "Billboardin" Hot 100 -singlelistalla ja Britannian singlelistalla sijalle yhdeksän.


title: Clocks

text: Kaikki yhtyeen jäsenet osallistuivat kappaleen tekemiseen. Kappale rakentuu sen pianoriffin ympärille. Kappaleesta on tehty monia cover-versioita ja sitä on käytetty sämpläyksessä.


title: Clocks

text: Kriitikoiden arviot ”Clocksista” olivat yleisesti ottaen positiivisia. Arvioissa kiiteltiin kappaleen pianoa. ”Clocks” voitti vuoden 2004 Grammy-palkintogaalassa vuoden kappale -palkinnon.


title: Clocks

text: ”Clocks” kirjoitettiin Coldplayn toisen albumin, "A Rush of Blood to the Headin", äänitysten loppuvaiheessa. Yhtyeen laulaja, Chris Martin, tuli studioon myöhään illalla. Martinin mieleen tuli eräs riffi, ja hän kirjoitti sen pianolla. Kappaletta innoitti englantilainen yhtye Muse. Martin esitteli riffin yhtyeen kitaristille Jonny Bucklandille, joka lisäsi kappaleeseen kitaraosiot:


title: Clocks

text: Yhtye oli tehnyt kymmenen kappaletta albumille ennen ”Clocksin” kirjoittamista. He ajattelivat, että oli jo liian myöhäistä lisätä kappale albumille, koska se oli jo melkein valmis. Niinpä kappaleesta äänitettiin vain demo-versio, jonka etiketissä luki ”Songs for #3”. Demo tallennettiin muiden viimeistelemättömien kappaleiden joukkoon. Yhtye työsti myöhemmin näitä kappaleita albumilleen seuraavalle albumilleen "X&Y".


title: Clocks

text: Coldplay oli valmis esittelemään albumia levy-yhtiölleen Parlophonelle kesäkuussa 2002. Martinin mielestä levy oli kuitenkin "roskaa", eikä yhtye ollut täysin tyytyväinen albumiin. Yhtye ja Parlophone päättivätkin lykätä albumin julkaisua, ja siirtyä kiertueelle. Kiertueen jälkeen, kun Martinin ja yhtyeen managerin ystävä Phil Harvey oli kuullut demon, hän kehotti Martinia työstämään ”Clocksia” välittömästi uudelleen. Harvey huomasi, että kappaleen säilöminen oli ristiriidassa kappaleen sanoituksien kanssa: ne käsittelevät kiireellisyyttä. Harveyn suostuttelun myötä Martin kehitti ”Clocksia” eteenpäin, samalla kun muut yhtyeen jäsenet lisäsivät kappaleeseen basson ja rummut. Yhtye äänitti kappaleen todella nopeasti, koska heillä oli kiire albumin kanssa. Albumi julkaistiin kahden kuukauden päästä kappaleen valmistumisen jälkeen.


title: Clocks

text: ”Clocks” rakentuu kertautuvan pianoriffin ympärille, ja sen rumpu- ja basso-osiot ovat minimalistisia. Martin sovelsi ostinatoa ja laskevaa sävelasteikkoa pianon sointukulussa, joka vaihtuu duurista molliin. Riffi koostuu laskevasta arpeggiosta, jonka kaava on 3–3–2. Aksentti on korkeimmalla nuotilla. Kappaletta tukevat syntetisaattorit ja harva jousiorkesteri.


title: Clocks

text: Kappaleen sanoitukset käsittelevät vastakohtia, ristiriitoja ja kiireellisyyttä. Chris Martin laulaa avuttomuudesta, siitä, että hän on häiriintyneessä ihmissuhteessa, josta hän ei välttämättä halua paeta. Sanoitukset ovat arvoituksellisia; toisen säkeistön viimeiset säkeet korostavat ristiriitaisia tunteita: Kappaleen nimi viittaa metaforalla sanoituksiinsa: "kellot" viittaavat aikaan, ja siihen että ajastaan maailmassa, eli elämästään, tulisi ottaa kaikki irti.


title: Clocks

text: ”Clocks” julkaistiin Euroopassa" 24. maaliskuuta 2003 albumin "A Rush of Blood to the Head" kolmantena singlenä. Singlen mukana oli kaksi B-puolta: ”Animals”, joka oli yksi yhtyeen suosikkikappaleista konserteissa, mutta ei mahtunut albumille, ja ”Crest of Waves”. Singlen kansitaiteen, joka on kuvailu Martinista, on tehnyt Sølve Sundsbø. Albumin Yhdysvalloissa julkaisseen levy-yhtiön Capitol Recordsin mielestä ”The Scientist” ei sopinut toiseksi singleksi, joten siellä toinen single albumilta oli ”Clocks”.


title: Clocks

text: ”Clocksia” soitettiin monissa mainoksissa, elokuvissa ja televisio-ohjelmissa vuonna 2003: amerikkalaisesta vapaapainiohjelma WWE:stä irlantilaiseen draamaan "In America". Kappale soi kokonaisuudessaan vuoden 2003 elokuvan "Confidence" lopussa, ja sitä soitettiin myös amerikkalaisissa televisio-ohjelmissa "Sopranos" ja "Third Watch". Kappaletta käytettiin myös elokuvan "Peter Pan" mainostamiseen.


title: Clocks

text: Kriitikoiden arviot ”Clocksista” olivat yleisesti ottaen positiivisia. "Rolling Stone" -lehden kriitikko Rob Sheffield kirjoitti albumiarvostelussaan, että: "[kitaristi] Buckland loistaa loistavissa tajuntaa laajentavissa rock-kappaleissa kuten ... 'Clocks'". "The Daily Telegraphin" David Cheal kirjoitti, että ”Clocks” sisältää "hypnoottisen pianoriffin, jyskyttävän, lähes raivoisan rytmin, ja tarttuvan melodian, ja kaikki rakentuu upean seesteiseen kliimaksiin Martinin kelluvan äänen laulaessa". ”Clocks” voitti vuoden 2004 Grammy-palkintogaalassa himotun "vuoden kappaleen" palkinnon. Kappale oli myös ehdolla vuoden parhaaksi singleksi vuoden 2003 Q-palkintogaalassa.


title: Clocks

text: Kappaleen single oli radiosuosikki vuonna 2003, ja se sijoittui monilla maailman singlelistoilla. Britanniassa single nousi sijalle yhdeksän, Yhdysvalloissa sijalle 29, ja Kanadassa sijalle seitsemän.


title: Clocks

text:
”Clocksista” on tehty useita remiksejä. Norjalainen duo Röyksopp teki kappaleesta remiksin ja julkaisi sen
12" vinyylilevyllä. Julkaisu oli rajoitettu 1 000:een painokseen, joista 100 myytiin yhtyeen kotisivujen kautta. Julkaisulla on myös remiks-versio kappaleesta ”God Put A Smile Upon Your Face”, jonka on tehnyt Def Inc ja Mr Thing. Röyksoppin versio kappaleesta nousi sijalle viisi australialaisen radiokanavan Triple J:n listalla vuonna 2003 (alkuperäinen versio kappaleesta oli ollut samalla listalla vuotta aikaisemmin sijalla 69). Kappaleesta on tehty myös muita dance-versioita, kuten Gabriel and Dresdenin ”Clokx”-mash-up, joka ilmestyi moniin P2P-ohjelmiin. Kappaleen remiks-versio on myös videopelin "" Wii-konsolin version soundtrackilla. Kiinalainen yhtye Twelve Girls Band on tehnyt kappaleesta cover-version, joka on yhtyeen albumilla "Eastern Energy".
Kuubalaisten artistien versio ”Clocksista” on hyväntekeväisyys-cover-albumilla "Rhythms del Mundo".